
ที่นี่มีคำตอบ
ฉบับ mini
๑๒ เล่ม ๑๒ รส
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
เล่ม ๑๐
บวช สร้างมรรคสู่สวรรค์อันวิจิตร
เถิด ท่านบวชแผ้วถางทางนิพพาน
สร้าง ความดีให้กลบฝังเรื่องพลั้งพลาด
บุญญา สร้างบารมีเสริมเพิ่มเข้าไป
คำนำ
ชีวิตผู้คนสมัยนี้ถูกผลักไปข้างหน้าด้วยกระแส
เชี่ยวของสังคมยุคใหม่ เด็กน้อยต้องรีบเรียนกวดวิชา
หนุ่มสาวเร่งแต่งงานสร้างครอบครัว เพื่อสร้างหลักปัก
ฐาน และตะกายไขว่คว้าฝันลวงตาที่คิดว่าคือสุขแท้ โดยที่
หลงลืมความหมายของการเกิดมามีชีวิต
การบวชแท้จริงนั้นเป็นประดุจฝั่งอันปลอดภัยเพื่อ
ให้เราได้หยุดพักคิดพิจารณาเรื่องราวที่ผ่านมา คือห้อง
สมุดที่บรรจุความรู้ความจริงแห่งชีวิตเพื่อชี้ทิศฝ่าฟันสู่วัน
หน้า คือแหล่งแห่งบุญใหญ่ที่จะได้ตักตวงเป็นเสบียงข้าม
ชาติภพ และคือกุญแจไขความลับทั้งปวงที่ถูกซ่อนเร้น
คือนาวานำชีวิตเกษมศานต์
แสวงแก้วอันตระการพระรัตน์ตรัย
ลบความหลังเกลี้ยงสะอาดขอแก้ไข
ปิดอบายไปตลอดปลอดกังวล
ต่อเล่ม ๑๑
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้ว ยังเหมาะสำหรับเป็น
ของขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะ
เริ่มต้นอ่านเล่มไหนก็ตาม จะช่วยให้เราเข้าใจเรื่องราว
ความจริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน
สารบัญ
บวชเถิดสร้างบุญญา
๑ เฉียดฉิว ๑๒
๒ บุญบวชช่วยชีวิต ๑๔
๓ อานิสงส์บุญบวช ๑๖
๔ บวชเอง ชวนบวช จัดงานบวช ๑๘
๕ บวชด้วยศรัทธา แต่ไม่ได้ศึกษาธรรมะ ๒๐
๖ ทำบุญตอนเป็นพระ ๒๑
๗ กามวิตก ๒๒
๘ ตื๊อลูกเณรให้สึก ๒๔
๙ มะเร็งหายได้เพราะบุญบวช ๒๖
๑๐ พ่อได้บาป ลูกได้บวช ๒๙
๑๑ ผู้หญิงอยากบวช ๓๒
๑๒ ชาติหน้าอยากเป็นผู้ชาย ๓๔
๑๓ ประธานชมรมพุทธฯ บวช ๓๗
๑๔ วางแผนบวชยาว ๓๘
๑๕ ทำอย่างไรให้ผังบวชหนาแน่น ๔๐
๑๖ บวชตลอดชีวิต ๔๑
๑๗ ประโยค ๑๐ ๔๓
ยอดกัลยาณมิตร
๑๘ รวมทีมรวมใจ ๔๖
๑๙ แม่เป็นอัมพฤกษ์ ๔๙
๒๐ ด่าพ่อลับหลัง ๕๒
๒๑ ติดจานยังไม่ติดใจ ๕๔
๒๒ สามีคนดี๊ คนดี ๕๖
๒๓ อยากทำหน้าที่กัลยาณมิตร ๕๘
๒๔ การทำงานเป็นทีม ๖๐
๒๕ อยากให้ลูกบวช ๖๓
๒๖ บุญสารถีและอุปัฏฐาก ๖๔
๒๗ ว่ายน้ำถวายภัตตาหาร ๖๖
๒๘ สนับสนุนคนให้ได้บวช ๖๘
๒๙ ให้ที่พักและที่สร้างวัด ๖๙
๓๐ ผู้นำบุญ ๗๐
๓๑ อนุญาตให้สามีบวช ๗๒
๓๒ อานิสงส์ของกัลยาณมิตร ๗๔
๓๓ อยากให้ญาติมาสร้างบารมี ๗๖
๓๔ ชวนเพื่อนบวช ๗๗
๓๕ อบรมธรรมทายาท ๗๘
๓๖ ยกลูกถวายวัด ๘๐
๓๗ อุทิศลูกสาวให้เข้ามาช่วยงาน
พระศาสนา ๘๑
ปกิณกะ
๓๘ โซ่ทองคล้องใจ (ตอน ๑) ๘๕
๓๙ โซ่ทองคล้องใจ (ตอน ๒) ๙๒
๔๐ โซ่ทองคล้องใจ (ตอน ๓) ๙๔
๔๑ โซ่ทองคล้องใจ (ตอน ๔) ๙๗
๔๒ มะเร็งที่ต้นคอ ๙๙
๔๓ ไฮเปอร์แอคทีฟ ๑๐๑
๔๔ แผ่เมตตาอย่างไรให้ได้ผล ๑๐๔
๔๕ นั่งสมาธิแล้วรวย ๑๐๖
๔๖ การตั้งสัจจอธิษฐาน ๑๐๘
๔๗ สปาภายใน ๑๑๐
บวชเถิดสร้างบุญญา
๑ เฉียดฉิว
ผมมีประสบการณ์เฉียดตาย ๒ ครั้ง
ครั้งแรกตอนอายุ ๕๓ ปี ผมมีภาวะเส้นเลือด
ในกระเพาะแตกจนเกือบตายแต่ก็รอดมาได้
อย่างอัศจรรย์
เฉียดตายครั้งที่สอง วันหนึ่งผมกำลัง
เดินอยู่ชั้นล่างคุยกับภรรยาถึงเรื่องการทำบุญ
ขณะนั้นก็มีคนงานแบกถังสีขนาดใหญ่หลาย
ถังขึ้นไปชั้นบน อยู่ดีๆ ถังสีจำนวนหลายถัง
ได้ร่วงลงมาตรงจุดที่ผมยืนอยู่ แต่ก็เป็นจังหวะ
เดียวกับที่ผมเดินออกมาจากตรงนั้นพอดี ถ้า
ผมยังยืนอยู่ที่เดิมผมต้องคอหักตายแน่นอน
ครับ
ผมทำกรรมใดมาจึงมีภาวะเส้นเลือดใน
กระเพาะแตก อาเจียนเป็นเลือดจำนวนมาก
และเกือบเสียชีวิตเพราะโดนถังสีหล่นทับ บุญ
ใดช่วยผมไว้ครับ
คุณครูไม่ใหญ่
ลูกมีภาวะเส้นเลือดในกระเพาะแตก
จนต้องอาเจียนออกมาเป็นเลือดจำนวน
มาก เพราะกรรมฆ่าสัตว์ทำกับแกล้มสุราใน
อดีตตามมาส่งผล เกือบตายเพราะถังสีหล่น
ทับ แต่รอดตายเพราะบุญบวชช่วงสั้นใน
ปัจจุบัน และบุญที่เคยทำมากับหมู่คณะมาอุ้ม
เอาไว้ ให้รอดตายจ้ะ
๖ สิงหาคม พ.ศ. ๒๕๔๘
๒ บุญบวชช่วยชีวิต
ลูกชายของลูกตอนคลอดใหม่ๆ ป่วย
หนักมาก คุณหมอบอกว่า ไม่รอดชีวิตแล้ว
ลูกจึงอธิษฐานบอกคู่กรรมคู่เวรของลูกชายว่า
ถ้าลูกชายหายป่วย พออายุครบ ๘ ขวบ จะ
ให้บวชอุทิศบุญกุศลไปให้ ในที่สุดเขาก็รอด
ชีวิตมาได้ เพราะวิบากกรรมใดลูกชายจึงป่วย
หนัก และที่รอดมาได้เพราะแรงอธิษฐานหรือ
ด้วยบุญใด และลูกอยากให้เขาบวชตลอด
ชีวิต ในอดีตชาติเขาเคยบวชกับหมู่คณะมา
หรือไม่คะ
คุณครูไม่ใหญ่
ลูกชายตอนคลอดใหม่ๆ ป่วยหนัก
เพราะกรรมปาณาติบาต เรื่องมีอยู่ว่า ชาติหนึ่ง
เกิดในครอบครัวเกษตรกร ได้ฆ่าลูกหมูลูกวัว
มาทำอาหาร ที่รอดมาได้เพราะบุญที่เคยบวช
มาในอดีต เมื่อแม่อธิษฐานอยากให้ลูกบวช
จึงถูกจุดทำให้บุญมาตัดรอนบาปได้
ในอดีตลูกชายก็เคยบวชช่วงสั้นกับหมู่
คณะมา ส่วนชาตินี้ก็แล้วแต่เจ้าตัวเขา ถ้า
ตั้งใจก็บวชได้ แต่ก็ต้องประคับประคองกัน
ต่อไปจ้ะ
๑๒ ตุลาคม พ.ศ. ๒๕๔๗
๓ อานิสงส์บุญบวช
บุญจากการบวชของกระผมและลูก
หลาน รวมถึงการให้สถานที่จัดงานบวช จะ
ได้รับอานิสงส์อย่างไร คุณพ่อ คุณแม่ คุณตา
คุณยาย ท่านจะได้รับผลบุญในครั้งนี้ด้วยหรือ
ไม่ครับ
คุณครูไม่ใหญ่
บุญจากการบวช รวมถึงการให้สถานที่
เพื่อจัดงานบวช ตัวลูกและครอบครัวจะได้ผล
บุญ คือ จะมีสายบุญเชื่อมกับพระพุทธศาสนา
วิชชาธรรมกาย ไปที่ใดก็จะได้รับการต้อนรับ
อย่างดีเยี่ยมในทุกสถาน จะมีชื่อเสียง
ขจรขจายไปทั่ว จะมีรูปสมบัติ ทรัพย์สมบัติ
คุณสมบัติ ลาภ ยศ สรรเสริญ สุข ได้บรรลุธรรม
ของพระสัมมาสัมพุทธเจ้า เป็นต้น อีกทั้งจะ
ปิดอบายให้คุณพ่อ คุณแม่ คุณตา คุณยาย
ได้ด้วย คุณพ่อคุณแม่และหมู่ญาติก็จะมีส่วน
แห่งบุญนี้
๑๔ มีนาคม พ.ศ. ๒๕๔๙
๔ บวชเอง ชวนบวช จัดงานบวช
ผมอยากทราบว่า อานิสงส์จากการบวช
การทำหน้าที่กัลยาณมิตรชักชวนคนมาบวช
และการจัดงานบวช ได้บุญแตกต่างกัน
อย่างไรครับ
คุณครูไม่ใหญ่
อานิสงส์การบวชโดยย่อ ผู้บวชจะได้
บุญมากที่สุด คือ ปิดอบายให้กับตัวเอง
และคุณพ่อคุณแม่ จะได้เกิดในร่มเงาของ
พระพุทธศาสนาไปทุกชาติ
การทำหน้าที่กัลยาณมิตร ชักชวนคนมา
บวช ทำให้มีพวกพ้องหมู่ญาติที่เป็นคนดี เป็น
บัณฑิต เป็นนักปราชญ์ ถ้าชวนมากจะมีพรรค
พวกมาก ถ้าชักชวนน้อยจะมีพรรคพวกน้อย
การมีพรรคมีพวกก็จะทำให้มีความสะดวกใน
การสร้างบารมี
การจัดงานบวช จะมีส่วนในบุญของ
ผู้บวชทุกคน เช่น ถ้าบวช ๕๐๐ คน ก็จะมี
ส่วนแห่งบุญของทั้ง ๕๐๐ คน บุญนี้ก็จะทำให้
เราได้รับความสะดวกสบาย และได้รับการ
ต้อนรับเป็นอย่างดีในทุกที่ที่เราไป และจะได้
อยู่ในร่มเงาของพระพุทธศาสนา เป็นต้น
๑๕ มีนาคม พ.ศ. ๒๕๔๘
๕ บวชด้วยศรัทธา
แต่ไม่ได้ศึกษาธรรมะ
ผมเคยบวชเป็นพระ ๑๕ วัน ที่วัดมีชื่อ
แห่งหนึ่งในจังหวัดลำปาง แต่บวชแล้วก็ไม่ได้
ศึกษาหลักธรรมเท่าไรนัก เพิ่งจะเข้าใจหลัก
ธรรมอย่างแท้จริงก็เพราะดูช่อง DMC นี่แหละ
ครับ การบวชของผมที่บวชแล้วไม่ค่อยได้
ศึกษาธรรมะ จะได้บุญบ้างหรือไม่บุญจะส่งผล
อย่างไรครับ
คุณครูไม่ใหญ่
ลูกเคยบวชเป็นพระช่วงสั้น ๑๕ วันด้วย
ศรัทธา แต่ก็ไม่ได้ศึกษาธรรมะ บุญนี้ก็จะช่วย
ปิดอบายภูมิ ไม่ต้องไปมหานรก แต่บุญที่ได้จะ
หย่อนกว่าการบวชด้วยศรัทธาและบวชช่วงยาว
อีกทั้งได้ศึกษาธรรมะด้วยจ้ะ
๖ สิงหาคม พ.ศ. ๒๕๔๘
๖ ทำบุญตอนเป็นพระ
ระหว่างพระภิกษุทำบุญกฐินกับสาธุชน
ทำบุญกฐินจะมีอานิสงส์ต่างกันอย่างไรครับ
คุณครูไม่ใหญ่
พระภิกษุทำบุญกฐินกับสาธุชนทำบุญ
กฐิน อานิสงส์จะได้ต่างกันก็ตรงที่ผู้ให้มีศีล
มากกว่า ก็จะได้อานิสงส์มากกว่า เช่น จะมี
รูปสมบัติ ทรัพย์สมบัติ คุณสมบัติมากกว่า
เป็นต้น คือ ดีกว่าของฆราวาส
๑๑ ตุลาคม พ.ศ. ๒๕๔๙
๗ กามวิตก
เวลากระผมนั่งสมาธิ หรือเดินจงกรม
มักจะปรากฏภาพในอดีตที่ไม่ดี เช่น การทำ
ผิดศีลข้อ ๓ เป็นเพราะเหตุใดและกระผมควร
จะแก้ไขอย่างไรครับ
คุณครูไม่ใหญ่
เวลาลูกนั่งสมาธิ เดินจงกรม มักจะมี
ภาพที่ทำผิดศีลข้อที่ ๓ เสมอ เพราะว่าตอน
ก่อนบวชลูกได้สั่งสมสิ่งเหล่านี้เอาไว้ จึงทำให้
เกิดกามวิตกในช่วงนั่งสมาธิ ก็อย่าไปสนใจ
กับสิ่งเหล่านั้น ให้มีสติรู้เท่าทันจ้ะ
จะแก้ไขก็ให้นึกถึงความเป็นจริงของ
สังขารร่างกายว่า มันมีความเสื่อมเป็น
ธรรมดา เป็นของไม่งาม ต้องทำความสะอาด
กันทุกวัน เป็นรังแห่งโรค เป็นทางมาแห่ง
พันธนาการของชีวิตและปัญหาต่างๆ เป็นต้น
แล้วก็ให้เปลี่ยนอารมณ์มาสั่งสมการนึกถึง
ดวงใสๆ หรือองค์พระใสๆ บ่อยๆ ไม่ช้าสิ่ง
เหล่านี้ก็จะหายไปเองจ้ะ
๑๖ สิงหาคม พ.ศ. ๒๕๔๙
๘ ตื๊อลูกเณรให้สึก
ลูกและญาติๆ เคยรบเร้าพระลูกชาย
สมัยยังเป็นสามเณรให้ลาสิกขาอยู่หลายครั้ง
จะมีวิบากกรรมอะไรติดไปในภพเบื้องหน้า
ไหมคะ ถ้ามีจะแก้ไขอย่างไร
และการที่ลูกอธิษฐานจิตถวายลูกชาย
กับพระเดชพระคุณหลวงปู่วัดปากน้ำ* ลูกจะ
ได้บุญและมีอานิสงส์อย่างไรบ้าง
คุณครูไม่ใหญ่
การที่ลูกและญาติๆ ได้รบเร้าให้สามเณร
ลาสิกขา ก็จะมีวิบากกรรมบ้าง แต่ถ้าพูดให้
ท่านเข้าใจด้วยเหตุผล ด้วยความรักและเป็น
ห่วงแบบพ่อแม่รักลูกและไม่ได้มีผรุสวาจาด่า
*พระเดชพระคุณพระมงคลเทพมุนี (สด จนฺทสโร)
พระผู้ปราบมาร
ว่าพระแถม ก็จะไม่มีวิบากกรรมเป็นของแถม
แต่ถ้ามีบ้างก็จะมีของแถม จะแก้ไขก็ให้ไปขอ
ขมาพระหรือคณะสงฆ์ จะได้ไม่มีวิบากต่อกัน
การที่ลูกอธิษฐานจิต ถวายพระลูกชาย
กับพระเดชพระคุณหลวงปู่วัดปากน้ำ ก็จะ
เป็นบุญใหญ่ในระดับอุปบารมี เพราะลูกชาย
เกิดจากเลือดเนื้อของพ่อแม่ บุญนี้จะปิด
อบายภูมิให้พ่อแม่ พ่อแม่ก็ได้ชื่อว่าเป็นญาติ
กับพระศาสนา จะได้เกิดในร่มเงาพระพุทธ-
ศาสนาวิชชาธรรมกาย และจะได้อภิชาตบุตร
มาเกิด
๑๔ กรกฎาคม พ.ศ. ๒๕๔๘
๙ มะเร็งหายได้เพราะบุญบวช
เมื่อปี พ.ศ. ๒๕๔๑ พี่ชายคนโตของ
ลูก ป่วยเป็นโรคมะเร็งที่ต่อมน้ำเหลืองระยะ
เริ่มต้น พี่ชายมารักษาตัวที่กรุงเทพฯ พระ
น้องชายไปเยี่ยมได้มอบเหรียญหลวงปู่วัด
ปากน้ำให้และพูดให้กำลังใจ แนะนำให้สวด-
มนต์นั่งสมาธิ ตัวลูกและพระน้องชายได้
ช่วยกันสร้างองค์พระธรรมกายประจำตัวให้พี่
ชาย พี่ชายอนุโมทนาบุญ และอธิษฐานจิตว่า
ถ้าหายป่วยก็จะบวชที่บ้านเกิด ๑๙ วัน แล้ว
สิ่งที่ไม่คาดฝันก็เกิดขึ้น คือ พี่ชายหายป่วย
จริงๆ จึงได้บวชตามที่อธิษฐานจิตไว้ ปัจจุบัน
โรคมะเร็งไม่มารบกวนพี่ชายอีกเลย
บุพกรรมใดที่ทำให้พี่ชายป่วยเป็น
มะเร็งต่อมน้ำเหลือง และหายได้เพราะ
บุญใด และต้องทำบุญใดถึงจะไม่เป็นโรคนี้คะ
พี่ชายทำกรรมใดมาจึงไม่ได้อยู่กับพ่อแม่
ตั้งแต่เด็ก
คุณครูไม่ใหญ่
พี่ชายป่วยเป็นมะเร็งต่อมน้ำเหลือง
เพราะกรรมปาณาติบาตทั้งอดีตและปัจจุบัน
ที่ฆ่าสัตว์เล็กสัตว์น้อย บี้มดตบยุง กระทั่งฆ่า
สัตว์ขายและฆ่ากินเป็นอาหาร บวกกับกรรม
เวลาค้าขายในอดีตมักจะเอาของไม่ดียัดไส้
ปลอมปนเข้าไปเพื่อให้ได้ปริมาณเยอะๆ
พี่ชายหายป่วยจากโรคมะเร็งต่อม
น้ำเหลืองเพราะบุญบวชและสร้างองค์พระ
ธรรมกายประจำตัว แต่วิบากกรรมยังไม่หมด
แค่ผ่อนหนักเป็นเบา อาจจะกลับมาเป็นใหม่
อีกได้
ดังนั้นให้บอกพี่ชายว่า อย่าประมาทใน
การดำเนินชีวิต ให้หมั่นสั่งสมบุญให้มากๆ
พี่ชายไม่ได้อยู่กับพ่อแม่ตั้งแต่เด็ก
เพราะตนเองในอดีตก็ไม่ได้ไปเลี้ยงลูกของตัว
ได้ยกลูกของตัวให้กับคนอื่นไปเลี้ยงแทน แค่
เป็นฝ่ายผลิตแล้วก็ยกให้คนอื่นเขาเป็นฝ่าย
จัดเลี้ยง อย่างนั้นน่ะ
๒๙ เมษายน พ.ศ. ๒๕๔๘
๑๐ พ่อได้บาป ลูกได้บวช
โยมพ่อของผม ปัจจุบันอายุ ๗๔ ปี ท่าน
เป็นคนใจดีมีจิตใจกว้างขวาง ชอบเสียสละ
ช่วยเหลือผู้อื่น บางครั้งให้เขายืมเงินไป แต่
กลายเป็นว่าเขาขอลืม สุดท้ายไม่ยอมเอามา
คืน แต่ท่านก็ไม่ติดใจตามทวง จึงถูกเขาโกง
อยู่เป็นประจำ
โยมพ่อมีข้อเสียอยู่อย่างหนึ่งคือ ชอบ
ดื่มเหล้า แม้ว่าจะไม่ได้ดื่มเป็นประจำทุกวัน
แต่ก็ดื่มบ่อยจนเลิกไม่ได้ เวลาที่ท่านดื่มเหล้า
จนเริ่มเมากรึ่มๆ ท่านมักพูดให้ผมฟังเสมอว่า
“ศีล ๔ ข้อแรกน่ะ พ่อจะไม่ทำผิดเด็ดขาด แต่
ศีลข้อ ๕ นี่ ก็ต้องขอกันไว้ก่อนนะ”
โยมพ่อดื่มเหล้าบ่อยๆ เช่นนี้คงได้
รับวิบากกรรมไม่ดีแน่ บุญจากการบวชของ
ผมพอจะทำให้โยมพ่อเลิกเหล้า หรือช่วย
โยมพ่อหลังจากละโลกแล้วได้บ้างไหมและ
ทำไมโยมพ่อโดนโกงอยู่เป็นประจำทั้งๆ ที่ไม่
เคยคิดโกงใครครับ
คุณครูไม่ใหญ่
โยมพ่อโดนโกงอยู่เป็นประจำ ทั้งๆ ที่
ชาตินี้ไม่เคยคิดโกงใครๆ เลย เพราะกรรม
ปัจจุบันที่คบคนพาล และกรรมในอดีตก็เคย
ไปเบี้ยวเขามาก่อน เมื่อกรรมตามมาส่งผลก็
เลยเจอเขาเบี้ยวบ้าง
โยมพ่อดื่มเหล้าเป็นอาจิณกรรม ก็พอๆ
กับที่ขายเหล้าเป็นอาจิณกรรมและที่ผลิต
เหล้าเป็นอาจิณกรรม แต่บุญที่ลูกบวชพระ
ถ้าหากบวชตลอดชีวิต ก็จะทำให้ท่านไม่ต้อง
ไปมหานรก แต่จะไปแค่ยมโลก แต่ถ้าดื่มเหล้า
ไม่เป็นอาจิณกรรม บุญที่ลูกบวชพระก็จะช่วย
ท่าน แทนที่จะไปถูกกรอกน้ำทองแดงร้อนใน
ยมโลก ก็จะไปเป็นกุมภัณฑ์ทำหน้าที่กรอก
น้ำโลหะทองแดงร้อนให้สัตว์นรกแทน เพราะ
ฉะนั้นลูกต้องหมั่นไปเป็นกัลยาณมิตรให้
ท่านบ่อยๆ สักวันหนึ่งบุญเก่าท่านตามมาทัน
ก็จะช่วยได้ ต้องไปแนะนำให้ท่านปฏิบัติธรรม
ถ้าหากท่านพูดว่า เออ นั่งไปดื่มไปมันจะเห็น
ชัดดี ก็ปล่อยตามใจท่านไปก่อน ต้องใจเย็นๆ
ตอนนี้ขอให้ท่านได้นั่งก่อน
๕ สิงหาคม พ.ศ. ๒๕๔๘
๑๑ ผู้หญิงอยากบวช
ลูกและน้องสาวตั้งใจประพฤติพรหม-
จรรย์ เพราะชาติหน้าอยากเป็นผู้ชายและ
อยากบวช จะสมหวังหรือไม่ ทำอย่างไรเรา
จึงจะได้อยู่ดุสิตบุรี วงบุญพิเศษเขตใน ลูก
และน้องสาวมีบุญที่จะได้ทำวิชชา หรือเผยแผ่
วิชชาธรรมกายไหมคะ
คุณครูไม่ใหญ่
ในอดีต ลูกและน้องสาวก็เป็นกุลธิดา
ชาตินี้ถ้าจะเปลี่ยนผังตัวเองให้เป็นผู้ชาย
และได้บวช ก็ต้องตั้งใจให้แน่วแน่ในการ
ประพฤติพรหมจรรย์ให้ได้ตลอดชีวิต แล้ว
อธิษฐานจิตให้สม่ำเสมอในทุกครั้งที่ทำบุญ ก็
จะสมปรารถนา แต่ต้องทำบุญใหญ่ๆ บ่อยๆ
ถ้าจะอยู่เขตใน ก็ต้องมาอยู่เขตในตั้งแต่
ตอนเป็นมนุษย์ คือ มาเป็นอุบาสิกา แล้ว
ประพฤติพรหมจรรย์ให้จริงจัง แล้วก็ตั้งใจ
ปฏิบัติภารกิจ เจริญภาวนาจนเข้าถึงพระ
ธรรมกาย ก็จะได้ไปศึกษาวิชชาธรรมกาย
ต่อได้จ้ะ
๑ สิงหาคม พ.ศ. ๒๕๔๘
๑๒ ชาติหน้าอยากเป็นผู้ชาย
การที่ลูกถืออุโบสถศีลทุกวันพระ และ
ได้ตั้งใจมาถวายภัตตาหารเป็นสังฆทานต่อ
เนื่อง ๗ วัน เพราะลูกอยากเกิดเป็นผู้ชายใน
ชาติต่อไป เพื่อจะได้บวชในพระพุทธศาสนา
คำอธิษฐานของลูกจะสัมฤทธิผลหรือไม่คะ
คุณครูไม่ใหญ่
ลูกถืออุโบสถศีลทุกวันพระ และตั้งใจ
ถวายภัตตาหารเป็นสังฆทาน ๗ วัน เพราะ
อยากเกิดเป็นผู้ชาย ได้บวชในพระพุทธ-
ศาสนาในภพชาติต่อไปนั้น ยังไม่พอ ลูกจะ
ต้องทำบุญทุกบุญให้มากกว่านี้ คือ ต้องถือศีล
๘ ให้ได้ทุกวันพระอย่างสม่ำเสมอ และก็ต้อง
ดูแลปรนนิบัติสามีให้ดีประดุจเทวดา แล้ว
อธิษฐานจิตให้แน่วแน่ก็มีสิทธิ์สัมฤทธิผลได้
ปรนนิบัติสามีประดุจเทวดา คือ เราทำ
หน้าที่ของเราไม่ให้บกพร่องเลย อะไรที่ไม่ผิด
ศีลผิดธรรม ไม่ผิดกฎหมายเราก็ทำไปเถิด
ปรนนิบัติดูแลอย่างดีอย่าให้ขาดตกบกพร่อง
เทวดาเวลาปรารถนาอะไรนี่ แค่นึก ๆ คิด ๆ
หรือแค่รำพึงก็สมปรารถนาแล้วนะ
แต่งตัวสวยๆ ให้เขาดูแล้วสบายใจ
พูดจาเพราะๆ ให้เขาฟังแล้วชื่นใจ แล้วชื่นชม
เขาบ่อยๆ ว่า เขาหล่ออย่างนี้ เขาเก่งอย่างนี้
เขาสุดยอดอย่างนี้ เขาเป็นสุดยอดดาร์ลิ้ง ไม่มี
ใครเสมอเหมือน อะไรก็ว่ากันไป เลือกหาคำ
อย่าให้ซ้ำกัน วันอาทิตย์ก็ว่าไปประโยคหนึ่ง
จันทร์ อังคาร ไล่เรื่อยไปเลย ความรักมันจะ
ได้เพิ่มพูน
อีกทั้งทำตัวให้หอมๆ ด้วย เพราะ
เขามีจมูก เวลาเราเดินผ่าน เขาจะได้ชื่นใจ
แล้วก็ทำอาหารอร่อยๆ ให้เขารับประทาน
ทั้งทางตา หู จมูก ปาก ต้องดูแลให้
ถูกใจทุกอย่าง ส่วนเรื่องผัสสะซึ่งเป็นเรื่องของ
ทางโลก ลูกจะเข้าใจได้ดีว่า มนุษย์ชอบผัสสะ
ที่ละเอียดอ่อนนุ่มนวล มีศิลปะอะไรเราก็ไป
ศึกษาเรื่องทั้ง ๕ อย่างนี้แหละ และก็ให้ยิ้ม
แย้ม เยือกเย็น ยกย่อง ยืดหยุ่น ยินยอมกัน
นอกจากเขาเห็นหน้าตาเราแล้ว ทั้งบ้าน
เรือน ทั้งอุปกรณ์ของใช้ต่างๆ ต้องให้สวยงาม
เป็นระเบียบเรียบร้อยทุกอย่างเลย และ
เสียงที่สามีจะได้ยินในบ้านต้องดีๆ เพราะๆ
นอกเหนือจากเสียงของเราแล้ว เสียงของลูก
เรา เสียงสมาชิกในบ้านของเรา แม้เสียงนก
เสียงกา ต้องให้เป็นเสียงเพราะๆ ถ้าเสียงไม่
เพราะอย่าเอามา อย่างนี้เป็นต้น ส่วนกิ่ง ก้าน
ใบ ดอก ผล หรือราก ลูกไปเติมเอาก็แล้วกัน นี่
ปรนนิบัติสามีประดุจเทวดา อันนี้โดยย่อจ้ะ
๒๐ กุมภาพันธ์ พ.ศ. ๒๕๔๙
๑๓ ประธานชมรมพุทธฯ บวช
บุญใดทำให้ผมได้บวชพระธรรมทายาท
และได้เป็นประธานชมรมพุทธฯ* บุญนี้จะส่ง
ผลอย่างไรครับ
คุณครูไม่ใหญ่
ตัวลูกได้บวชพระธรรมทายาทและเป็น
ประธานชมรมพุทธฯ เพราะมีบุญบวช และ
มีบุญในการเป็นผู้นำชวนคนสร้างบุญในอดีต
มาส่งผล บุญนี้มีอานิสงส์โดยย่อ คือ บุญบวช
ก็จะปิดอบาย และมีสายบุญที่จะได้บวชอีกใน
ภพเบื้องหน้า อีกทั้งจะได้เป็นผู้นำคนทำความดี
อีก รวมทั้งมีพวกพ้องบริวารมากมาย
๑๔ พฤศจิกายน พ.ศ. ๒๕๔๙
* ชมรมพุทธศาสตร์ในสถาบันการศึกษาต่างๆ ทั่วประเทศ
๑๔ วางแผนบวชยาว
ผมอธิษฐานว่า ชาติต่อไปขอให้ได้บวช
ตั้งแต่เยาว์วัย แต่ก็มีความคิดว่า หากบวช
ตั้งแต่เป็นสามเณร ก็มักขาดประสบการณ์
ชีวิต แล้วในที่สุดก็ต้องลาสิกขาออกไปเรียน
ทางโลก หากภพชาติต่อไป ผมปรารถนาจะ
บวชตั้งแต่เด็ก และบวชให้ได้ตลอดรอดฝั่งโดย
ไม่คิดลาสิกขาเลย จะต้องทำอย่างไร มีปัจจัย
ใดที่จะทำให้ผังการบวชตั้งแต่เด็กนั้นหนา
แน่น ได้บวชตลอดชีวิตไปทุกภพทุกชาติครับ
คุณครูไม่ใหญ่
การที่จะบวชตั้งแต่เยาว์วัยและบวชได้
ตลอดชีวิต โดยไม่คิดสึกไปเรียนต่อทางโลก
แล้วกลับมาบวชใหม่นั้น ก็ขึ้นอยู่กับบุญในตัว
ที่สั่งสมมาจนถึงระดับสอนตัวเองได้
การที่จะมีบุญในตัวมากๆ ก็ขึ้นอยู่กับ
การสั่งสมบุญทุกบุญให้มากๆ แล้วอธิษฐาน
จิตล้อมกรอบให้หนาแน่น ก็มีสิทธิ์บวชได้
ตั้งแต่ยังเยาว์วัยจนตลอดชีวิต
๖ กรกฎาคม พ.ศ. ๒๕๔๘
๑๕ ทำอย่างไรให้ผังบวชหนาแน่น
ถ้าหากใครที่มีความปรารถนาอยาก
จะบวชตั้งแต่เยาว์วัย โดยไม่มีอุปสรรคใน
การบวช บวชแล้วบรรลุธรรมเร็ว และบวชได้
ตลอดชีวิต ต้องประกอบเหตุอย่างไร ผังบวช
จึงจะหนาแน่นทุกชาติครับ
คุณครูไม่ใหญ่
อยากให้ผังบวชหนาแน่น ก็ต้องประกอบ
เหตุดังนี้ คือ ชาตินี้ก็ต้องบวชให้ได้ตลอด
ชีวิต บวชแล้วก็ตั้งใจบำเพ็ญสมณธรรม
ให้เข้าถึงพระธรรมกาย ได้ศึกษาวิชชา
ธรรมกาย แล้วให้อธิษฐานจิตทุกวัน อย่าให้
ขาดเลย อีกทั้งให้รักษาพระธรรมวินัยให้
บริสุทธิ์บริบูรณ์ ก็จะทำให้ผังบวชหนาแน่น
ติดไปข้ามภพข้ามชาติ
๒๖ กรกฎาคม พ.ศ. ๒๕๔๙
๑๖ บวชตลอดชีวิต
ระหว่างการบวชชั่วคราวแล้วลาสิกขา
ออกไป แล้วกลับมาบวชใหม่จนตลอดชีวิต
กับการบวชต่อเนื่องรวดเดียวไปจนตลอดชีวิต
จะมีอานิสงส์แตกต่างกันอย่างไรครับ
คุณครูไม่ใหญ่
การบวชรวดเดียวตลอดชีวิตย่อมดีกว่า
การบวชแล้วสึกออกไปเรียนทางโลก แล้ว
ต่อมาภายหลังกลับมาบวชใหม่ตลอดชีวิต
เพราะจะไม่เสียเวลาในการสร้างบารมี อีก
ทั้งจะทำให้ผังบวชรวดเดียวหนาแน่น ส่วนที่
ลาสิกขาออกไปนั้น จะมีโอกาสกลับมาได้ยาก
กว่า เพราะมีสิ่งยั่วยวนมากมาย ซึ่งจะทำให้
ผังเดิมที่ดีอยู่แล้วทลายลง แล้วก็ย้อนกลับไป
สู่วงนอก หรือพลัดกันไปเลย
ชาตินี้เมื่อมาเจอกันแล้ว ก็ให้ตั้งหน้า
ตั้งตาสร้างบารมีให้เต็มที่จนตลอดชีวิต แล้ว
อธิษฐานจิตตามติดไปดุสิตบุรีวงบุญพิเศษ
เขตบรมโพธิสัตว์ อย่าได้พลัดกันเลยจ้ะ
๖ กรกฎาคม พ.ศ. ๒๕๔๘
๑๗ ประโยค ๑๐
ผมเป็นพระลูกชายหลวงพ่อครับ ผมมี
ข้อสงสัยว่า ระหว่าง
๑. การเรียนจบประโยค ๙ อย่างเดียว
๒. การเรียนจบประโยค ๙ แล้วต่อด้วย
ประโยค ๑๐*
๓. การเรียนเฉพาะประโยค ๑๐ อย่าง
เดียวเท่านั้น
ทั้งสามแบบนี้ จะมีอานิสงส์ต่างกัน
อย่างไร แต่ในเมื่อชีวิตนี้เป็นของน้อย ควร
เลือกเรียนแบบไหนจึงจะดีที่สุดครับ
* การศึกษาธรรมะภาคปฏิบัติ เพื่อให้เกิดปฏิเวธ
คุณครูไม่ใหญ่
สำหรับชีวิตของนักบวชในเรื่องของการ
ศึกษานั้น
๑. การเรียนจบ ป.ธ. ๙ อย่างเดียว ไม่
เพียงพอ และยังไม่สมบูรณ์ จะให้สมบูรณ์
ได้นั้น ก็ต้องเรียนทั้งปริยัติ ปฏิบัติ ปฏิเวธ
เทศนา และศึกษาวิชชาธรรมกายด้วย จึงจะ
ดีที่สุด
๒. การเรียนจบ ป.ธ. ๙ และประโยค ๑๐
เป็นสิ่งที่ดีมากๆ เมื่อยังแข็งแรงอยู่ก็ควรจะ
เรียนให้ครบทั้ง ปริยัติ ปฏิบัติ ปฏิเวธ เทศนา
และศึกษาวิชชาธรรมกาย
๓. การเรียนประโยค ๑๐ อย่างเดียว
เหมาะสมสำหรับผู้สูงอายุแล้ว
๑๖ กุมภาพันธ์ พ.ศ. ๒๕๔๙
ยอดกัลยาณมิตร
๑๘ รวมทีมรวมใจ
ตัวลูกเองสร้างบารมีอย่างเต็มที่มา
ตลอด ทำหน้าที่ผู้นำบุญผู้นำรถอย่างสุดๆ
แต่ในบางครั้งลูกรู้สึกเหมือนเราต้องทำเอง
หมดทุกอย่าง จะได้รับความช่วยเหลือจาก
ใครบางครั้งก็ยากเป็นเพราะกรรมใดคะ จะ
ต้องแก้ไขอย่างไรเพื่อให้มีบารมีในด้านมีคน
ช่วยเหลือเต็มบริบูรณ์กว่านี้
ลูกเคยสร้างบารมีกับหมู่คณะมา
อย่างไร ทำไมชาตินี้จึงได้มีโอกาสประพฤติ
พรหมจรรย์คะ
คุณครูไม่ใหญ่
ตัวลูกเองเป็นผู้นำบุญ ผู้นำรถที่ทำหน้าที่
อย่างสุดๆ แต่ดูเหมือนต้องทำตามลำพัง กว่า
จะได้รับความร่วมมือจากผู้อื่นก็ยากมากทั้งนี้
เพราะกำลังทานบารมีหย่อนไป และขาด
สังคหวัตถุ ๔ อย่างใดอย่างหนึ่ง ก็ต้องทำให้
ครบทั้งทาน ปิยวาจา อัตถจริยา สมานัตตตา
การให้วัตถุทาน ธรรมทาน ให้วิทยาทาน
แล้วก็ให้คำไพเราะ แล้วก็ต้องดูแลทีมอย่าง
ใกล้ชิดให้สม่ำเสมอ ต้องให้กำลังใจ แล้วก ็
ต้องแก้ไขปัญหาของทุกๆ คนที่เขาเจอ ต้องใจ
เย็นๆ พูดให้ธรรมทานบ่อยๆ ถึงจะได้พวก
พ้องบริวารที่เขาสมัครใจมาช่วย ลองไป
ศึกษาดูว่า ผู้นำบุญ ผู้นำรถ ทีมไหนที่เขารัก
กัน ผูกพันกันเหนียวแน่นเขาทำอย่างไร ก็ให้
ทำอย่างนั้น
ลูกได้สร้างบารมีกับหมู่คณะมาแบบ
กองเสบียง ในอดีตชาติมีครอบครัว มีสามี
เจ้าชู้ และมีลูกชายหญิงดื้อ ทำให้มีทุกข์
มาก เห็นทุกข์โทษของการครองเรือน จึงได้
อธิษฐานทุกครั้งตอนทำบุญว่า ชาติต่อไปอย่า
ได้มีครอบครัวอีกเลย อย่าเอาครัวมาครอบ
อีกเลย ชาตินี้จึงได้ประพฤติพรหมจรรย์จ้ะ
๑๖ พฤศจิกายน พ.ศ. ๒๕๔๗
๑๙ แม่เป็นอัมพฤกษ์
ลูกได้ชักชวนคุณแม่มาสร้างบารมีกับ
วัดพระธรรมกาย แล้วก็มาอย่างตลอดต่อ
เนื่องไม่เคยขาด รวมเวลานี้ได้ ๑๐ กว่าปีแล้ว
คุณแม่จะอยู่ในความดูแลของลูกมาตลอด
และมาวัดด้วยกันเสมอ
จนกระทั่งเมื่อประมาณ ๒ ปี ที่ผ่านมา
คุณแม่อายุได้ ๗๖ ปี ท่านป่วยเป็นอัมพฤกษ์
แขนข้างซ้ายลีบใช้การไม่ได้ และเป็นโรค
ความดันโลหิตสูง ปัจจุบันกลายเป็นคน
หงุดหงิดง่าย ขี้โมโห ทั้งที่เมื่อก่อนเป็นคน
ใจดีมากๆ บุพกรรมใดที่ทำให้ท่านป่วยเป็น
อัมพฤกษ์ ความดันโลหิตสูง และกลายเป็น
คนขี้หงุดหงิด ลูกจะช่วยท่านได้อย่างไรคะ
คุณครูไม่ใหญ่
คุณแม่ป่วยเป็นอัมพฤกษ์แขนซ้าย
ลีบใช้การไม่ได้ เป็นโรคความดันโลหิตสูง
กลายเป็นคนขี้หงุดหงิด เพราะกรรมฆ่าสัตว์
ทำอาหารทั้งในอดีตและปัจจุบันมาส่งผล
เมื่อทำอะไรไม่ได้ดังใจเหมือนเดิม จึงกลาย
เป็นคนขี้หงุดหงิด
ลูกจะช่วยท่านได้ก็ด้วยการไม่ถือสา
ท่าน เป็นกัลยาณมิตรให้ท่าน ชวนให้ท่าน
ทำทาน รักษาศีล เจริญภาวนา ปล่อยสัตว์
ปล่อยปลา อุทิศบุญกุศลไปยังสัตว์ที่เคยไป
เบียดเบียนไว้ และให้ท่านทำใจให้ผ่องใส ด้วย
การแนะนำให้ท่านปฏิบัติธรรม และลูกต้องใจ
เยือกเย็น อย่าไปถือสาท่าน ค่อยๆ แนะนำ
ไปเรื่อยๆ นะ ก็จะเป็นทางมาแห่งบุญของ
ลูก บุญนี้ก็จะทำให้มีคนมาคอยดูแลลูกต่อไป
ในอนาคตจ้ะ
๒๒ พฤศจิกายน พ.ศ. ๒๕๔๘
๒๐ ด่าพ่อลับหลัง
น้องชายเป็นคนเจ้าโทสะ และมักด่า
หยาบคาย เคยแม้กระทั่งด่าพ่อลับหลัง จะ
ทำให้มีวิบากกรรมอย่างไร บุญทุกบุญที่ลูก
พยายามทำให้เขา จะช่วยเขาได้บ้างไหมคะ
ลูกเปิดทีวีช่อง DMC ให้เขาได้ยิน แต่ก็
ไม่ได้ผลอะไร ไม่ทราบว่าจะมีวิธีใดที่จะทำให้
เขาคิดได้ และหันกลับมาสร้างบุญได้คะ
คุณครูไม่ใหญ่
น้องชายเป็นคนเจ้าโทสะ มักด่าหยาบ
คาย เคยด่าพ่อลับหลัง จะทำให้มีวิบากกรรม
คือ ถ้าไม่รีบแก้ไขจะไปตกในมหานรกขุมวจี-
กรรม ขุม ๔
บุญทุกบุญที่ลูกพยายามทำให้เขาก็
ช่วยได้บ้าง แต่ก็ต้องใช้เวลาเพราะจิตเขาไม่
ค่อยเปิด เนื่องจากไม่ค่อยมีบุญในพระพุทธ-
ศาสนา จะทำให้เขาหันกลับมาสร้างบุญ ลูกก็
ต้องเป็นกัลยาณมิตรให้เขาอย่างจริงจัง ต่อ
เนื่อง อดทน ใจเย็นๆ สักวันหนึ่งบุญเก่าเขา
ตามมาทัน ใจเขาก็จะเปิด
๒๓ มิถุนายน พ.ศ. ๒๕๔๘
๒๑ ติดจานยังไม่ติดใจ
ลูกพยายามทำหน้าที่กัลยาณมิตร
ชวนคนติดจานดาวธรรม* แต่ทำไมไม่ค่อย
มีใครติด แม้แต่ญาติที่เมืองไทย ลูกติดให้
แล้วเขาก็ไม่ดู ลูกจะต้องทำอย่างไร จึงจะทำ
หน้าที่กัลยาณมิตรให้คนอื่นได้สำเร็จ
คุณครูไม่ใหญ่
ลูกต้องศึกษาธรรมะ แล้วเล่าให้เขาฟัง
เล่าเรื่องบาปบุญคุณโทษ เรื่องราวความจริง
ของชีวิตให้เขาฟังบ่อยๆ แล้วก็หมั่นปฏิบัติ
ธรรมให้สม่ำเสมอ เมื่อเขาเข้าใจแล้ว ก็จะ
ติดจานดาวธรรม แล้วก็จะเปิดดูธรรมะจาก
จานดาวธรรม เพราะฉะนั้น อย่าเพิ่งท้อถอย
ให้ทำต่อไป
*ดาวเทียมช่อง DMC ที่ถ่ายทอดรายการธรรมะไปทั่วโลก
การทำหน้าที่กัลยาณมิตรก็เป็นอย่างนี้
ต้องทำบ่อยๆ พูดบ่อยๆ ถ้าพูดทีเดียวแล้ว
เขาทำได้เลย ป่านนี้ก็มีพระอรหันต์เต็มไป
หมดแล้วสิ
๒๕ กรกฎาคม พ.ศ. ๒๕๔๘
๒๒ สามีคนดี๊ คนดี
สามีของลูกเป็นคนดีมาก รักครอบครัว
ไม่เจ้าชู้ ตั้งใจหาเลี้ยงครอบครัว แต่เขายัง
ดื่มเหล้าและสูบบุหรี่อยู่ จะทำอย่างไรให้เขา
เข้าใจเรื่องบุญมากกว่านี้คะ ลูกอยากให้เขา
หัดนั่งสมาธิ เขาพอจะมีสายบุญกับหมู่คณะ
บ้างไหมคะ
คุณครูไม่ใหญ่
สามีของลูกเป็นคนดีมาก แต่ยังดื่มเหล้า
และสูบบุหรี่อยู่ เพราะยังไม่เห็นโทษภัยของ
เหล้าบุหรี่อย่างแท้จริงที่จะเกิดกับตนเอง
ทั้งในปัจจุบัน ในปรโลกและในสังสารวัฏ
ต้องหากัลยาณมิตรให้เขาคบ และลูกก็ต้อง
เป็นกัลยาณมิตรให้กับเขาด้วยใจที่เยือกเย็น
และอดทน และก็หาใครที่สามีฟังความเห็น
ด้วยเหตุด้วยผลนั่นแหละ ให้ท่านนั้นมาเป็น
กัลยาณมิตรให้ ส่วนละเอียดก็ต้องสั่งสมบุญ
แล้วอธิษฐานจิตว่า ให้สามีคนดีเข้าใจเรื่อง
ความเป็นจริงของชีวิต แล้วก็เลิกดื่มเหล้า และ
เลิกสูบบุหรี่ สักวันหนึ่งก็คงจะได้ผล เพราะ
สามีของลูกก็มีสายบุญที่เคยสร้างกับหมู่คณะ
มาจ้ะ
๓๑ ธันวาคม พ.ศ. ๒๕๔๘
๒๓ อยากทำหน้าที่กัลยาณมิตร
ผมตั้งใจอยากแปลธรรมะของหลวงพ่อ
เป็นภาษาอาหรับเพื่อขยายธรรมะไปทั่วโลก
ผมมีบุญพอที่จะได้ทำงานนี้หรือไม่อย่างไร
ผมทำธุรกิจค้าขายและรับติดจานดาว
เทียมควรทำอย่างไรให้งานก้าวหน้า ผมจะ
ขยาย DMC ไปให้ชาวมุสลิมทั้งในและนอก
อิรักได้สำเร็จหรือไม่อย่างไรครับ
อานิสงส์จากการขยาย DMC คืออะไร
คุณครูไม่ใหญ่
ลูกตั้งใจแปลธรรมะเป็นภาษาอาหรับ
เพื่อขยายธรรมะไปทั่วโลกนั้นก็เป็นสิ่งที่ดี
ลูกก็พอมีบุญด้านนี้ แต่ก็ให้ค่อยๆ ทำไปอย่าง
สบายๆ
ลูกทำธุรกิจค้าขายและติดดาวเทียม
ในชาตินี้ลูกก็สามารถทำได้ดีอยู่แล้ว แต่ก็ให้
ค่อยๆ ทำไป เพราะอดีตก็เคยเป็นนักธุรกิจ
ใหญ่ด้วยบุญดังกล่าวมาแล้ว ดังนั้นก็ค่อยๆ
หาคนที่เก่งและดี มีอุดมการณ์เดียวกันมา
ร่วมงาน ค่อยๆ ศึกษาเรียนรู้ ค่อยๆ เติบโต
เดี๋ยวก็ดีเอง
อานิสงส์ของการขยาย DMC โดยย่อก็
คือได้รูปสมบัติ ทรัพย์สมบัติ คุณสมบัติ พวก
พ้องบริวารหมู่ญาติที่ดี มีดวงปัญญา และจะ
ได้เกิดในร่มเงาพระพุทธศาสนา ปิดอบายไป
สวรรค์ เป็นต้น
๒๘ มกราคม พ.ศ. ๒๕๔๙
๒๔ การทำงานเป็นทีม
ลูกเป็นคนไทยบ้านเกิดอยู่จังหวัดยโสธร
ปัจจุบันสร้างบารมีอยู่ที่ประเทศญี่ปุ่น ลูกมีเพื่อน
กัลยาณมิตร ๒ คน ที่สร้างบารมีด้วยกันมา
ตลอด เราทั้ง ๓ คน ตั้งใจจะเป็นผู้นำบุญชวน
คนมาทำบุญ โดยนิมนต์พระมาทำบุญที่บ้าน
แต่ก็มักจะมีปัญหา คือความคิดของเรา ๓ คน
ไม่ลงรอยกันเลย ทำให้งานไม่สำเร็จ จะต้อง
แก้ไขอย่างไรและเราทั้ง ๓ คน เคยสร้างบารมี
ร่วมกันมาอย่างไรคะ
คุณครูไม่ใหญ่
ลูกกับเพื่อนกัลยาณมิตร ๒ คน ได้ทำ
หน้าที่ผู้นำบุญ แต่ความคิดเห็นมักไม่ค่อย
จะลงรอยกันทำให้งานไม่สำเร็จนั้น เพราะ
ต่างคนต่างก็นั่งสมาธิน้อย จึงทำให้ใจไม่ค่อย
ละเอียด เมื่อใจไม่ละเอียดจิตก็หยาบ พอจิต
หยาบความคิดก็หยาบ พอความคิดหยาบ
ความเห็นจึงไม่ลงรอยกัน
ดังนั้นจะแก้ไขก็ให้นั่งสมาธิให้มากๆ
ใจจะได้หยุด แล้วก็เยือกเย็น อีกทั้งจะได้ยิ้ม
แย้มแจ่มใสเข้าหากัน มานะทิฏฐิจะลดลงเอง
จะยอมกันได้ด้วยความสมัครใจ ข้อขัดแย้งก็จะ
น้อยลงและจะมุ่งไปสู่จุดหมายแห่งการสร้าง
บารมีอย่างเดียว การนั่งสมาธิจะเป็นจุดเชื่อม
โยงใจไปสู่แหล่งแห่งสันติสุข แหล่งแห่งความ
รักและสามัคคีหวังดีซึ่งกันและกันจ้ะ
ลูกทั้ง ๓ คน ก็เคยสร้างบารมีร่วมกันกับ
หมู่คณะมาแบบกองเสบียง ที่ผ่านมาก็มักจะ
กระทบกระทั่งกันด้วยคำพูดนี่แหละ ที่จริงก็
แค่พูดดีๆ กันซะก็หมดเรื่อง เพราะคำพูดดี ๆ
ก็มีอยู่ในตัวของเรา แต่เราไม่ค่อยจะเอามาใช้
เพราะฉะนั้นเดี๋ยวก็งอนกันเดี๋ยวก็กลับ
มาดีกัน ในชาติที่ผ่านมาก็เป็นอย่างนี้ ผังนี้จึง
ติดตัวมา ชาตินี้ลูกทั้ง ๓ คน ถ้ารักจะไปที่สุด
แห่งธรรมด้วยกัน ให้คืนดีกัน รื้อผังนี้นะลูกนะ
ให้คิดดีๆ พูดดีๆ และก็ทำดีร่วมกัน วัดจะได้
สร้างเสร็จ ถ้าพูดกระทบกระทั่งกันอย่างนี้แล้ว
เมื่อไรวัดจะเสร็จ เราจะเสร็จก่อนวัด
เรื่องการสร้างวัดจะต้องร่วมมือกันเป็น
ทีมจึงจะสำเร็จได้ จะต้องเอาชีวิตเป็นเดิมพัน
ต้องรักกัน เป็นน้ำหนึ่งใจเดียวกัน อย่าทะเลาะ
กัน ในจังหวัดที่ลูกอยู่ก็มีผู้มีบุญอยู่จำนวน
หนึ่งที่สามารถรวมตัวกันสร้างวัดให้สำเร็จได้
อย่างอัศจรรย์ ถ้าลูกทุกคนนั่งสมาธิให้มากๆ
แล้วอธิษฐานจิตขอให้ผู้มีบุญได้มารวมตัว
สร้างวัดให้เป็นศูนย์กลางในการสร้างบารมีให้
สำเร็จให้จงได้ ให้อธิษฐานจิตบ่อยๆ ให้นึกคิด
กันอย่างนี้เรื่อยๆ เดี๋ยวความสำเร็จก็จะเกิดขึ้น
๑ มิถุนายน พ.ศ. ๒๕๔๙
๒๕ อยากให้ลูกบวช
ลูกปรารถนาจะให้ลูกชายทั้งสามของ
ลูกมีใจฝักใฝ่อยู่ในเส้นทางธรรม ได้บวชเป็น
พระในพระพุทธศาสนา ลูกจะมีวิธีปลูกฝัง
และเลี้ยงดูเขาอย่างไรคะ
คุณครูไม่ใหญ่
ลูกปรารถนาจะให้ลูกชายได้บวชนั้น ลูก
ก็จะต้องเป็นกัลยาณมิตรให้เขา คอยประคับ
ประคองให้อยู่ในเส้นทางธรรม ให้คบเพื่อน
ที่ดี ให้ใกล้ชิดพระอาจารย์ที่รักพระธรรมวินัย
และฉลาดในการอบรมสั่งสอน เป็นต้น
๙ กุมภาพันธ์ พ.ศ. ๒๕๔๙
๒๖ บุญสารถีและอุปัฏฐาก
ด้วยบุญที่ลูกถวายภัตตาหาร น้ำปานะ
แด่พระอาจารย์ที่มาท􀄽ำหน้าที่ที่ศูนย์กัลยาณ-
มิตรตลอดมา สามีก็คอยอุปัฏฐากและขับรถ
รับส่งพระอาจารย์มาโดยตลอด ผลบุญนี้จะ
ส่งผลพิเศษอย่างไรคะ
คุณครูไม่ใหญ่
ลูกรับบุญถวายภัตตาหาร น้ำปานะ ส่วน
สามีคอยรับส่งและอุปัฏฐากพระอาจารย์ ผล
บุญนี้จะมีอานิสงส์รวมๆ เหมือนกันทั้งสามี
ภรรยา ส่วนที่ต่างกันก็คือ ตัวลูกจะมีอาหาร
ทิพย์มากเป็นพิเศษ เพราะว่าได้ถวาย
ภัตตาหารกับน้ำปานะ
ส่วนสามีเป็นสารถีแก้ว ได้ขับรถรับส่ง
พระอาจารย์ จะมีเทวรถและสารถีผู้รู้ใจขับ
ให้มากมายเป็นพิเศษ
ประกอบเหตุอย่างไรก็ได้รับผลอย่าง
นั้น หากเกิดใหม่เป็นมนุษย์ ตัวลูกเองจะมี
อาหารมากมายแจกจ่ายไม่รู้จักหมดจักสิ้น
เลย ส่วนสามีก็จะมียวดยานพาหนะและ
สารถีที่ดีคอยรับใช้
๑๓ กรกฎาคม พ.ศ. ๒๕๔๙
๒๗ ว่ายน้ำถวายภัตตาหาร
คุณพ่อของลูกเป็นคนใจบุญ ใจดี ใจกว้าง
ชอบทำบุญกุศล ชอบช่วยเหลือคน เป็นผู้นำ
ชักชวนคนสร้างโบสถ์ที่วัดใกล้บ้านจนสำเร็จ
ขณะที่น้ำท่วมหนักท่านเคยเสี่ยงชีวิตว่ายน้ำ
เพื่อเอาอาหารไปถวายพระที่วัด เพราะพระ
ไม่สามารถออกมาบิณฑบาตได้
บุญจากการว่ายน้ำไปถวายภัตตาหาร
พระด้วยความยากลำบากนั้น จะมีอานิสงส์
อย่างไรคะ
คุณครูไม่ใหญ่
บุญจากการว่ายน้ำไปถวายภัตตาหาร
พระด้วยความยากลำบาก จะทำให้ท่านไม่
อดอยากยากจนในภพชาติต่อไป แม้จะเกิด
ทุพภิกขภัย อุทกภัย หรืออัคคีภัย ทุกข์ยาก
ลำบากแก่คนอื่นก็ตาม ด้วยบุญนี้ท่านก็จะไม่
ทุกข์ยากลำบาก เพราะจะมีคนมาช่วยเหลือ
๒๘ เมษายน พ.ศ. ๒๕๔๘
๒๘ สนับสนุนคนให้ได้บวช
การที่สาธุชนผู้ใจบุญวัดเจริญภาวนา
แมนเชสเตอร์ได้ออกค่าตั๋วเครื่องบิน เพื่อ
สนับสนุนให้ผมและพี่ชายมาบวชที่วัดพระ
ธรรมกายนั้น จะได้รับอานิสงส์อย่างไรครับ
คุณครูไม่ใหญ่
สาธุชนผู้ใจบุญที่สนับสนุนการบวชจะ
ได้รับอานิสงส์โดยย่อ คือ จะได้มีส่วนแห่ง
บุญจากการบวชของลูกทั้งสอง เช่น ได้บุญปิด
อบายไปสวรรค์ จะได้รับความสะดวกสบาย
ในทุกสถานที่ จะได้เกิดในร่มเงาพระพุทธ
ศาสนา ได้มีดวงตาเห็นธรรม เป็นต้น
ส่วนลูกทั้งสองนั้นก็เคยมีบุญสงเคราะห์
ญาติมาในอดีต ดังนั้นเมื่อบุญส่งผลก็จะมีคน
มาช่วยเหลือในกิจที่ชอบ
๓ ตุลาคม พ.ศ. ๒๕๔๙
๒๙ ให้ที่พักและที่สร้างวัด
การที่ลูกหาสถานที่พักให้พระภิกษุและ
อุบาสกระหว่างเรียน และหาสถานที่สร้างวัด
ไทยนางาโน่ ประเทศญี่ปุ่น จะได้อานิสงส์ใด
บ้างคะ
คุณครูไม่ใหญ่
จะได้อานิสงส์โดยย่อ คือ จะเป็นผู้มี
สมบัติมาก ทั้งที่ดิน ทรัพย์สินเงินทอง บริวาร
จะเป็นผู้มีดวงปัญญาสว่างไสว แทงตลอดทั้ง
ทางโลกและทางธรรม จะอุดมไปด้วยลาภ ยศ
สรรเสริญ สุข ปิดอบายไปสวรรค์
๒๙ กรกฎาคม พ.ศ. ๒๕๔๙
๓๐ ผู้นำบุญ
บุพกรรมใดทำให้สามีได้เป็นนักการ
เมืองในระดับจังหวัด และมีโอกาสจัดกิจกรรม
ต่างๆ ทางพุทธศาสนาตลอดทั้งปี สามีจะได้
รับผลบุญนี้อย่างไรบ้างคะ
คุณครูไม่ใหญ่
บุพกรรมที่ทำให้สามีของลูกได้เป็น
นักการเมืองในระดับจังหวัด คือ ในอดีต
หลายๆ ชาติ สามีของลูกเป็นผู้นำบุญ คือ
ทั้งทำทานด้วยตัวเองและชวนผู้อื่นทำทาน
ด้วย ในระดับตามกำลังแห่งบุญ เมื่อบุญส่ง
ผลจึงทำให้ได้รับเลือกเป็นนายกเทศมนตรี
ตามกำลังแห่งบุญ
ส่วนการที่ได้จัดกิจกรรมต่างๆ ทาง
พุทธศาสนาตลอดทั้งปี จะได้รับผลบุญนี้ คือ
เวลาจะได้สมบัติก็จะได้อย่างต่อเนื่องตลอดปี
เพราะทำตลอดปี จะมีบริวารมาก เป็นที่รัก
ของมหาชน จะได้อยู่ในฐานะผู้นำต่อไปอีก
ในภพชาติเบื้องหน้า
๒๓ สิงหาคม พ.ศ. ๒๕๕๐
๓๑ อนุญาตให้สามีบวช
บุพกรรมใดทำให้ลูกได้สามีที่ดี เราไม่
เคยขัดกันเรื่องการทำบุญเลย อดีตชาติเคย
สร้างบุญร่วมกันมาอย่างไร การที่ลูกอนุญาต
อนุโมทนา และส่งเสริมให้สามีบวชอุทิศชีวิต
ลูกจะได้บุญอย่างไรคะ
คุณครูไม่ใหญ่
ลูกได้สามีดี ไม่เคยขัดเรื่องการทำบุญ
เลยนั้น ก็เพราะเคยเป็นสามีภรรยากันมา
ได้ร่วมสร้างบุญกันมาในอดีต ในแต่ละชาติที่
ผ่านมา ตอนสุดท้ายเขาก็ออกบวช
การที่ลูกอนุญาต อนุโมทนา และส่งเสริม
ให้สามีบวชอุทิศชีวิตนั้น ลูกก็จะมีส่วนใน
บุญที่เขาบวช ซึ่งจะมีอานิสงส์โดยย่อ คือ
จะทำให้เรามีเชื้อสายแห่งการประพฤติ
พรหมจรรย์ และจะได้เป็นคู่บุญคู่บารมี
เหมือนนางภัททกาปิลานีและปิปผลิมาณพ
คือ เป็นคู่บุญด้วยกัน และก็จะได้บรรลุธรรม
ไปด้วยกัน เป็นต้น
๑๔ ตุลาคม พ.ศ. ๒๕๔๙
๓๒ อานิสงส์ของกัลยาณมิตร
ลูกและเพื่อนๆ เป็นบุคลากรภายใน
เป็นเจ้าหน้าที่มูลนิธิธรรมกาย ช่วยงานวัด
มาแล้ว ๑๘ ปี ทำหน้าที่ชักชวนสาธุชนให้
มาสร้างบุญในโครงการต่างๆ ของวัด ลูกและ
เพื่อนๆ จะได้อานิสงส์อย่างไรบ้างคะ
คุณครูไม่ใหญ่
อานิสงส์ที่ชักชวนคนมาสร้างบุญ ก็จะ
ทำให้เราได้บุญทุกบุญที่เจ้าภาพได้ คือ ได้รูป
สมบัติ ทรัพย์สมบัติ คุณสมบัติ ติดตัวไปใน
ภพชาติเบื้องหน้า และยังได้บุญที่มีพวกพ้อง
บริวาร มีดวงปัญญา ได้บารมี ๑๐ ทัศ ครบกว่า
คนอื่น เพราะว่าถือศีล ๘ ถือเป็นการบำเพ็ญ
เนกขัมมบารมีด้วย จะได้มากกว่าญาติโยมก็
ตรงนี้ บารมี ๑๐ ทัศ มีทานบารมี ศีลบารมี
เนกขัมมบารมี ปัญญาบารมี วิริยบารมี ขันติ
บารมี สัจจบารมี อธิษฐานบารมี เมตตาบารมี
อุเบกขาบารมี ได้ครบหมด แต่บางอย่างมาก
บางอย่างน้อย
๒ เมษายน พ.ศ. ๒๕๔๘
๓๓ อยากให้ญาติมาสร้างบารมี
ลูกมีญาติพี่น้องที่ฐานะดีอยู่หลาย
ครอบครัว ลูกได้ชักชวนให้มาทำบุญที่วัด
พระธรรมกาย แต่เขาก็ยังไม่สนใจ ลูกควร
ทำอย่างไรดีคะ
คุณครูไม่ใหญ่
ลูกอยากจะให้ญาติๆ มาสร้างบารมี
ร่วมกับหมู่คณะ ลูกก็ต้องทำหน้าที่กัลยาณ-
มิตร โดยเริ่มต้นจากการสั่งสมบุญทุกบุญแล้ว
อธิษฐานจิต ให้บุญนี้ไปบันดาลให้เขาได้มา
สร้างบุญร่วมกัน ให้อธิษฐานบุญทุกครั้ง
บ่อยๆ อย่างนี้ไปก่อน แล้วจึงค่อยๆ ไปทำ
หน้าที่ชักชวนให้เขามาสร้างบุญร่วมกันด้วย
ใจใสๆ เยือกเย็นและอดทนจ้ะ
๒๘ ตุลาคม พ.ศ. ๒๕๔๘
๓๔ ชวนเพื่อนบวช
ผมเคยแนะนำเพื่อนให้มาบวชที่วัด
พระธรรมกาย ท่านก็บวชมาจนถึงปัจจุบันนี้
ได้ ๒๐ พรรษาแล้ว ผมจะได้บุญนี้มากน้อย
เพียงไร และในทางกลับกัน ภพชาติต่อไป
ท่านจะมาแนะนำผมให้ได้บวช และได้บวช
จนตลอดชีวิตหรือไม่ครับ
คุณครูไม่ใหญ่
ตัวลูกจะได้อานิสงส์โดยย่อ คือ จะได้มี
ส่วนในบุญทุกบุญที่ท่านทำ จะทำให้มีสายบุญ
กับหมู่คณะ จะมีอานิสงส์ได้บวชต่อไปเหมือน
ท่าน โดยจะมีท่านมาแนะนำเป็นกัลยาณมิตร
ให้ เป็นต้น
๓๐ กันยายน พ.ศ. ๒๕๔๙
๓๕ อบรมธรรมทายาท
การที่ลูกมาอบรมธรรมทายาทหญิง
และชวนพี่ชายมาบวชพระธรรมทายาท ลูก
และพี่ชายจะได้บุญใดติดตัวไปในภพหน้า
อย่างไร พระอาจารย์ พี่เลี้ยงธรรมทายาท
และทุกคนที่สนับสนุนโครงการอบรมจะได้
อานิสงส์อย่างไรคะ
คุณครูไม่ใหญ่
อานิสงส์โดยย่อ คือ เมื่อมาเป็น
ธรรมทายาทแล้วก็มีโอกาสได้ทำทาน
ตั้งแต่ให้อภัยทาน ให้รอยยิ้ม ให้ความรัก
ความปรารถนาดี ให้ตัวเองได้ทำความดี ได้
ช่วยเหลืองานส่วนรวม ได้รักษาศีล ได้เจริญ
ภาวนา ได้ศึกษาธรรมะ จะทำให้รวย สวย
ฉลาด แทงตลอดทั้งทางโลกทางธรรม ทำให้
เจอกัลยาณมิตร ได้อยู่ในหมู่บัณฑิตนัก
ปราชญ์ ห่างไกลคนพาล ยิ่งชวนผู้อื่นมาด้วย
ก็จะมีบริวารสมบัติติดตัว จะได้เกิดในร่มเงา
พระพุทธศาสนาแล้วก็จะมีสายบุญเชื่อมโยง
กับหมู่คณะ เป็นต้น
ส่วนพระอาจารย์ พี่เลี้ยง และทุกๆ คน
ที่สนับสนุนก็จะได้อานิสงส์ คือ มีส่วนแห่งบุญ
ในทุกๆ บุญกับทุกคนที่เข้ามาอบรม คือ จะ
เจริญด้วยศีล สมาธิ ปัญญา จะมีบริวารสมบัติ
มีลูกน้องบริวารมากมายที่จะช่วยสนับสนุน
ให้เรามีความสะดวกสบายในการสร้างบารมี
จะมีดวงปัญญาแตกฉานในธรรมะ เป็นต้น
ธรรมทายาทหญิง ถือว่าได้บำเพ็ญ
เนกขัมมบารมีด้วย ถือว่าบวชทางใจ ถ้าเป็น
หญิงเข้าถึงองค์พระด้วยถือว่าได้บวชภายใน
ด้วยจ้ะ
๑๗ เมษายน พ.ศ. ๒๕๔๙
๓๖ ยกลูกถวายวัด
คุณพ่อถวายลูกทุกคนแด่พระศาสนา
ตอนบั้นปลายชีวิตท่านจะลำบากไหม แล้ว
ลูกจะดูแลท่านได้อย่างไรคะ
คุณครูไม่ใหญ่
การที่ท่านถวายลูกให้กับพระศาสนา
บุญนี้ก็จะเลี้ยงดูท่านเอง ไม่ทำให้ท่านลำบาก
หรอก อย่าไปกังวลเลย แต่ก็ให้ท่านหมั่น
สั่งสมบุญทุกบุญให้เต็มที่ ก็จะทำให้ท่านไม่
ลำบากทั้งในโลกนี้และโลกหน้า ส่วนตัวลูกก็
ให้ทุ่มเทสร้างบารมี ทำงานพระศาสนาให้เต็ม
ที่ บุญนี้ก็จะได้ช่วยหล่อเลี้ยงท่านด้วย
๕ กุมภาพันธ์ พ.ศ. ๒๕๔๘
๓๗ อุทิศลูกสาวให้เข้ามาช่วยงาน
พระศาสนา
ลูกและครอบครัวเคยสร้างบารมีกับหมู่
คณะมาอย่างไร โดยเฉพาะลูกสาว ตอนนี้เขา
เป็นเจ้าหน้าที่อยู่ในวัด ซึ่งลูกเข้าวัดได้เพราะ
มาตามลูกสาวให้ไปทำงานข้างนอก และ
ลูกสาวก็เป็นคนชักชวนให้ทำบุญ
เขามีบุญอะไรถึงได้มาเป็นเจ้าหน้าที่วัด
และการอุทิศลูกสาวให้ได้เข้ามาช่วยงานพระ
ศาสนา จะได้ผลบุญเหมือนกับที่ลูกอยากให้
ลูกชายบวชไหม และลูกจะมีโอกาสได้ไปดุสิต
บุรีวงบุญพิเศษหรือไม่คะ
คุณครูไม่ใหญ่
ลูกและครอบครัวได้เป็นกองเสบียงมา
หลายชาติ โดยเฉพาะลูกสาว ชาติที่ผ่านมา
เป็นลูกชายเศรษฐี ทั้งหล่อทั้งรวย แล้วมีนิสัย
เจ้าชู้จึงมีสาวๆ มาติดเยอะ
ต่อมาได้มาเจอกัลยาณมิตรแนะนำให้
มาเจอกับหมู่คณะแล้วเกิดศรัทธาอยากบวช
แต่ทางบ้านไม่ยอม เลยบอกกับทางบ้านว่า
จะบวชชั่วคราว ปรารภเหตุสั้นๆ แต่พอบวช
ไปแล้วก็มีศรัทธาเพิ่มขึ้นจึงบวชไม่สึก มีผล
การปฏิบัติธรรมที่ดี คือเห็นองค์พระในตัว
ต่อมาทางบ้านก็เลยเห็นดีเห็นงามตามไปด้วย
ก็อนุโมทนา
ดังนั้นชาตินี้เศษกรรมเจ้าชู้จึงทำให้เป็น
ผู้หญิง แต่กระแสธารแห่งบุญที่เคยทำร่วม
กันมากับหมู่คณะ จึงทำให้มีอัธยาศัยอยาก
ประพฤติพรหมจรรย์สร้างบารมีกับหมู่คณะ
จึงได้ทำคล้ายๆ กับชาติที่ผ่านมา คือออกจาก
บ้านมาเลยแล้วก็เข้าวัดสร้างบารมี แม้สมาชิก
ในครอบครัวจะยังไม่เห็นด้วยก็ตาม
หากลูกอนุโมทนาบุญกับลูกสาวที่อุทิศ
ตัวให้กับหมู่คณะด้วยใจชื่นบาน ลูกก็จะมี
ส่วนแห่งบุญทุกบุญที่ลูกสาวได้ทำมา แล้วมี
สิทธิ์ตามติดไปดุสิตบุรีวงบุญพิเศษจ้ะ
๑๗ พฤศจิกายน พ.ศ. ๒๕๔๗
ปกิณกะ
๓๘ โซ่ทองคล้องใจ (ตอน ๑)
ลูกมีบุตรสาวเพียง ๒ คน เป็นฝาแฝด
เขาเสียชีวิตด้วยอุบัติเหตุพร้อมกันทั้งคู่ ลูก
เสียใจมากจนแทบจะขาดใจตายตามเขาไป
แต่พอได้ดูรายการธรรมะผ่านช่อง DMC โดย
เฉพาะเรื่องกฎแห่งกรรม ทำให้ลูกลดความ
โศกเศร้าอาลัยลงได้มาก
ตั้งแต่ ๒ ขวบ เป็นต้นมา เขาทั้งสองมัก
จะถูกทักจากพระและร่างทรงอยู่เสมอว่าเป็น
กุมารทองมาเกิดบ้าง จะต้องพลัดพรากจาก
พ่อแม่บ้าง และก็แนะนำว่าไม่ให้ประมาท
ให้หมั่นสั่งสมบุญเอาไว้ และอย่าขับขี่
มอเตอร์ไซค์ จะมีคนพูดทักเหมือนกันอย่าง
หนึ่งคือ ให้ระวังตอนช่วงอายุ ๑๖ ปี เคยมี
พระรูปหนึ่งพูดไว้ตอนเขายังเด็กว่า สองคนนี้
พออายุ ๑๖ ปี เขาจะออกบวชเองโดยไม่มีใคร
ห้าม พอเขาอายุ ๑๕ ปีเศษ เขาบอกกับลูกว่า
เขาอยากบวช แต่ลูกก็ไม่ได้สนใจในคำพูด
ของลูกสาว
จนกระทั่งหนึ่งเดือนก่อนที่เขาจะเสีย
ชีวิต วันหนึ่งแฝดคนน้องได้ร้องไห้ฟูมฟาย
เข้ามากอดลูกไว้แน่น แล้วบอกว่า หมอดูได้
ทักเขาว่า มีเคราะห์จะต้องตาย ส่วนแฝดผู้
พี่ก็ฝันว่าได้ไปพบกับคุณปู่ของเขาบนสวรรค์
บ้านของปู่สวยงามมาก เขาบอกปู่ว่าจะขออยู่
กับปู่ด้วย แต่คุณปู่บอกว่าให้กลับไปก่อน อีก
ไม่นานก็จะได้มาอยู่ด้วยกันแล้ว
มีเรื่องที่น่าสังเกตว่า ตั้งแต่เขาอายุได้
ประมาณ ๔ ขวบ เป็นต้นมา มีหลายครั้งที่เขา
ทั้งสองมักจะพูดขึ้นพร้อมๆ กัน ด้วยถ้อยคำ
ประโยคเดียวกัน ลูกและสามีฟังแล้วก็ได้
แต่หัวเราะเห็นเป็นเรื่องตลก และไม่ได้ใส่ใจ
จำในถ้อยคำเหล่านั้น มีแต่ประโยคสุดท้าย
เท่านั้นที่ลูกจำได้แม่นยำ คือ ก่อนหน้าที่เขา
จะเสียชีวิตไม่ถึงเดือน ตอนนั้นเขาอายุ ๑๖ ปี
ขณะที่กำลังนั่งทานข้าว อยู่ดีๆ เขาก็พูดขึ้น
พร้อมกันว่าถ้าตายแล้วเกิดใหม่จะเป็นผู้ชาย
พร้อมกับตั้งชื่อใหม่ให้ตัวเอง
ขณะที่เขากำลังเรียนอยู่ ปวช. ปี ๒ วัน
หนึ่งเป็นช่วงพักกลางวัน เวลาประมาณเที่ยง
เศษๆ เขาก็ได้ขี่จักรยานยนต์ไปทำธุระ โดย
มีแฝดน้องเป็นคนขับ แฝดพี่นั่งท้าย และ
เพื่อนอีก ๑ คน นั่งตรงกลาง ระหว่างทางรถ
จักรยานยนต์พุ่งไปชนกับรถกระบะ แฝดผู้พี่
ที่อยู่ข้างท้ายเสียชีวิตทันที แฝดคนน้องไปเสีย
ชีวิตที่โรงพยาบาล ส่วนเพื่อนไม่เป็นอะไรเลย
ลูกสาวทั้งสองก่อนมาเกิดเขาเป็นใคร
มาจากไหน ทำกรรมอะไรร่วมกันมาจึงต้อง
มาเป็นแฝดกันและเสียชีวิตพร้อมกัน มี
ความคิดที่คล้ายกัน จนหลายครั้งพูดประโยค
เดียวกันพร้อมกัน และมีหน้าตาบุคลิกเหมือน
ผู้ชาย เขาตายแล้วไปไหน จะได้เกิดเป็นชาย
ตามที่เขาพูดไว้หรือเปล่า ทำไมก่อนตายแฝด
พี่จึงฝันว่าตายแล้วได้ไปอยู่กับปู่ แฝดพี่ได้ไป
อยู่กับปู่จริงหรือไม่คะ
คุณครูไม่ใหญ่
ลูกสาวฝาแฝดทั้งคู่ในอดีตชาติได้เป็น
ผู้ชาย เป็นเพื่อนรักกันมาก กอดคอกันกิน
เหล้า ท่องเที่ยวสนุกสนานและก็เจ้าชู้เหมือน
กัน ได้เป็นพี่น้องร่วมสาบานกันมา แล้วก็ได้
เคยทำผู้หญิงท้องและให้ทำแท้งด้วยกันทั้งคู่
อีกทั้งมีความเชื่อในเรื่องไสยเวทด้วย
วันหนึ่งก็ได้กอดคอกันกินเหล้า พอเมา
แล้วก็ไปทะเลาะกับนักเลงจนถูกกลุ่มนักเลง
รุมทำร้ายตายด้วยกันทั้งคู่ แต่ในชาตินั้นทั้ง
คู่มีบุญเคยบวชเป็นสามเณรจึงไม่ได้ไปอบาย
แต่ไปเป็นภุมมเทวาชั้นล่างอยู่ระยะหนึ่ง จน
ในที่สุดก็หมดอายุขัยของภุมมเทวา แล้วเจ้า
หน้าที่เขตก็ชี้ให้ไปเกิดในครอบครัวหนึ่ง ใน
ชาติถัดมา ซึ่งไม่ใช่ครอบครัวของเจ้าของ
Case นะ ชาตินั้นก็เกิดเป็นฝาแฝดกัน และ
ก็ได้ตายพร้อมกันในท้องด้วยวิบากกรรม
ทำแท้ง คือปรึกษาหารือกันให้ทำแท้งทั้งคู่
เมื่อตายแล้วก็เลยถูกอาจารย์ไสยเวท
ได้ใช้มนตร์บังคับให้ไปเป็นกุมารทอง ประเภท
รักยม เพราะวิบากกรรมที่มีความเชื่อใน
ไสยเวทตามมาส่งผล อยู่ยาวนานพอสมควร
จนอาจารย์ไสยเวทตายจากมนุษย์ ก็เลยพ้น
จากการถูกบังคับจากอาจารย์ไสยเวทด้วย
วิบากกรรมของตัว ตัวก็เลยได้ท่องเที่ยวอยู่
ระยะหนึ่ง จนได้มาเกิดในท้องของแม่ปัจจุบันนี้
ด้วยวิบากกรรมกาเมจึงทำให้เป็น
ผู้หญิง แต่ใจนั้นเป็นผู้ชาย จึงทำให้ออก
ลักษณะทอมๆ
ส่วนชาตินี้ที่อายุสั้น เพราะวิบากกรรม
ทำแท้ง และเวลาเมาก็ฆ่าคน เพราะทะเลาะ
วิวาทกัน รวมกับกรรมฆ่าสัตว์ทำกับแกล้ม
ด้วยมารวมกันจึงทำให้อายุสั้น ตายไปแล้วก็
ยังมีลักษณะเป็นทอมๆ อยู่เลย เพราะฉะนั้น
ใครที่ชอบอย่างนี้นะ ให้ทำบุญเยอะๆ แล้ว
อธิษฐานจิตให้พ้นจากวิบากกรรมนี้
ตายแล้วแฝดผู้พี่ได้ไปอยู่กับปู่ที่เป็น
อากาสเทวาในวิมานเดียวกันจริงๆ ด้วยบุญที่
เคยก่อพระเจดีย์ทรายถวายวัด สมัยนี้ยังมี
หรือเปล่าก็ไม่รู้ แต่สมัยก่อนมีนะ เป็นความ
เชื่อดั้งเดิมที่เชื่อกันว่าถ้าใครเข้าวัดแล้วพอเดิน
ออกจากวัดทรายจะติดเท้ามาด้วย พอถึงปี
หนึ่งในวันสงกรานต์ก็จะเอาทรายกลับไปคืน
แล้วก็ก่อเป็นพระเจดีย์เพื่อระลึกนึกถึงพระ
รัตนตรัย ด้วยจิตที่เป็นกุศลจึงไปเป็นอากาส-
เทวา แต่แฝดน้องไม่ได้ทำบุญก่อพระเจดีย์
ทรายถวายวัด จึงได้ไปเกิดเป็นภุมมเทวาชั้น
ธรรมดา และก็ยังวนเวียนอยู่ที่ที่คุ้นเคยและ
ที่ต่างๆ เพราะยังไม่มีบุญพอที่จะไปที่สูงได้
ได้แต่ชะเง้อดู
ส่วนจะได้เกิดเป็นผู้ชายหรือเปล่าก็ยัง
ไม่แน่ เพราะกรรมกาเมยังอยู่ แต่เป็นความ
ปรารถนาของเขา เพราะจิตใจเขาเป็นผู้ชาย
เขาจึงอยากจะไปเกิดเป็นผู้ชาย แต่ว่าร่างเป็น
ผู้หญิง เพราะวิบากกรรมกาเมเจ้าชู้
๓๐ มิถุนายน พ.ศ. ๒๕๔๘
๓๙ โซ่ทองคล้องใจ (ตอน ๒)
ถ้าเขาได้บวชชีจะช่วยให้เขารอดพ้นจาก
วิบากกรรมตรงนี้และมีชีวิตยืนยาวต่อไปหรือ
ไม่ ทำไมลูกสาวทั้งสองจึงไม่มีโอกาสเจอกับ
หมู่คณะทั้งๆ ที่เขาก็มีใจใฝ่ในการกุศล ลูก
อยากให้เขามาเกิดกับลูกอีกครั้งหนึ่งจะเป็น
ไปได้ไหมคะ
คุณครูไม่ใหญ่
ถ้าเขาได้บวชชี ก็มีสิทธิ์ที่จะไปตัดรอน
วิบากกรรมที่จะทำให้ประสบอุบัติเหตุได้
ฝาแฝดทั้งคู่มีสายบุญกับหมู่คณะมาน้อย จึง
ไม่ได้มาเจอหมู่คณะทั้งๆ ที่ใจใฝ่กุศล
การที่ลูกอยากให้เขากลับมาเกิดเป็นลูก
ของลูกอีกในชาตินี้คงยาก เอาไว้ชาติต่อๆ ไป
ก็ให้ไปอธิษฐานเอา จังหวะเหมาะก็จะได้แต่
ว่าเมื่อไรไม่รู้ เพราะว่าสั่งสมบุญมาไม่เท่ากัน
การที่จะไปเกิดอยู่ในครรภ์มารดาท่าน
ไหนนี่ไม่ใช่ง่ายๆ นะ มันต้องพอเหมาะ
พอดีกัน ไม่ใช่ว่าพอเป็นกายละเอียด อยาก
เป็นเศรษฐี แค่ลงทุนไปเกิดในครรภ์มารดาที่
เป็นเศรษฐีก็เป็นเศรษฐีแล้ว เห็นบ้านเศรษฐี
ว่างๆ อยู่จะเข้าไปไม่ได้นะ เจ้าหน้าที่เขตเขา
ไม่ให้เข้าไป เข้าไม่ได้ ชีวิตมันไม่ง่ายอย่างนั้น
เพราะไม่มีบุญรองรับ เพราะฉะนั้นสั่งสมบุญ
ไว้เถิดประเสริฐนัก
๓๐ มิถุนายน พ.ศ. ๒๕๔๘
๔๐ โซ่ทองคล้องใจ (ตอน ๓)
งานศพของลูกฝาแฝดของลูก มีผู้คนมา
กันมากมาย แม้อยู่ต่างจังหวัดก็มา ทั้งๆ ที่ลูก
ก็ไม่ได้บอกใครเลย เพื่อนๆ ได้นำกระดาษ
จำนวน ๙ แผ่นมาให้ลูกดู ซึ่งข้อความทั้งหมด
ในกระดาษ ล้วนแต่เป็นคำสั่งลาทั้งสิ้น
เพื่อนเขาเล่าว่า คืนที่ ๒ ที่เขาตาย เวลา
ประมาณ ๒ ทุ่ม มีเจ้าหน้าที่ในวิทยาลัยเห็น
ไฟในห้องคอมฯ เปิด จึงเดินไปดู มองเห็น
กระดาษเหล่านั้นพิมพ์ออกมาจากเครื่องพิมพ์
เอง โดยไม่มีใครสั่งพิมพ์ เจ้าหน้าที่จึงแจ้งไป
ที่อาจารย์ อาจารย์จึงให้ลูกศิษย์ไปค้นข้อมูล
ดูที่เครื่องคอมฯ ก็ไม่พบข้อมูลเหล่านี้อยู่ใน
ไฟล์เลย
หลังจากนั้น มีคนเห็นฝาแฝดเดินอยู่ใน
วิทยาลัยหลายครั้ง คืนหนึ่งยามได้ยินเสียง
ดังเหมือนใครกำลังย้ายของอยู่ในห้องที่เขา
เคยเรียน คิดว่าเป็นขโมยจึงแจ้งตำรวจ พอ
ตำรวจไปดูทุกอย่างก็เรียบร้อยดี แต่พอเดิน
ลงมาข้างล่างก็ได้ยินเสียงหัวเราะของเขาทั้ง
สองดังมาจากห้องนั้นอีก
เหตุการณ์ที่เกิดขึ้นที่วิทยาลัย เช่น
กระดาษที่พิมพ์คำสั่งลา ซึ่งพิมพ์ได้เอง เสียง
ย้ายของในห้อง และเสียงหัวเราะซึ่งยามและ
ตำรวจได้ยิน เป็นการกระทำของเขาหรือไม่
เขามาเข้าฝันเพื่อนชาย และตัวลูกจริงหรือไม่
ต้องการจะบอกอะไรคะ
คุณครูไม่ใหญ่
เหตุการณ์ที่เกิดขึ้นในวิทยาลัยในช่วง
๗ วันแรก ก็เป็นการกระทำของฝาแฝดทั้ง
คู่จริงๆ ที่ใช้พลังจิตจากความคุ้นที่มีวิชาใน
สมัยเป็นรักยม ทำให้เครื่องพิมพ์พิมพ์คำสั่ง
ลาออกมาเอง เสียงย้ายของในห้องและเสียง
หัวเราะ ก็เกิดจากฝาแฝดคู่นี้จริงๆ
ทั้งคู่ก็ได้มาเข้าฝันเพื่อนและตัวลูกจริง
เพื่อมาเยี่ยมเพื่อนที่สามารถสื่อกันได้ ที่จริง
มาเยี่ยมเพื่อนหลายคน แต่เพื่อนคนนี้สื่อกัน
ได้ กับเพื่อจะมาบอกแม่ว่า ชีวิตมนุษย์ มันก็
เป็นอย่างนี้ มันเป็นสัจธรรม คือมีเกิดก็มีตาย
มีเจอก็ต้องมีพลัดพรากจากกันอย่างนี้ จะได้
ไม่ต้องทุกข์ใจมาก
๓๐ มิถุนายน พ.ศ. ๒๕๔๘
๔๑ โซ่ทองคล้องใจ (ตอน ๔)
มีสุนัขของคนข้างบ้านตัวหนึ่งซึ่ง ลูกสาว
ฝาแฝดทั้งสองจะรักและผูกพันกันมาก
เวลาลูกสาวของลูกกินข้าวก็จะมานั่งที่ตัก
หลังจากลูกทั้งสองเสียชีวิตลง สุนัขตัวนั้นก็
ตรอมใจ นอนซม ไม่ยอมกินข้าวกินน้ำ ต่อมา
ไม่นานสุนัขตัวนั้นก็ถูกรถชนเสียชีวิต เจ้าของ
สุนัขบอกว่า เขาตายไปด้วยกันแล้ว
สุนัขตัวนั้นกับลูกทั้งสองเคยเกี่ยวข้อง
กันมาอย่างไร ทำไมจึงรักและผูกพันกันมาก
และตายด้วยอุบัติเหตุเหมือนกัน เขาทำกรรม
ร่วมกันมาหรือไม่คะ
คุณครูไม่ใหญ่
ฝาแฝดและสุนัขก็เคยเป็นเพื่อนกลุ่ม
เดียวกัน ที่เคยดื่มเหล้าสำมะเลเทเมาเจ้าชู้
ด้วยกัน ในชาติที่เกิดเป็นผู้ชายดังกล่าว แต่
เพื่อนที่มาเกิดเป็นสุนัข เพราะไม่มีบุญบวช
เป็นสามเณรอุ้มไว้ เพราะฉะนั้นการบวชเป็น
สามเณรนี่ไม่ใช่เป็นผู้ด้อยโอกาสนะ เป็นผู้
ได้โอกาส มีบุญมากๆ เลย จึงไม่มีบุญอุ้ม
ไว้ ทำให้ชาตินี้มาเกิดเป็นสุนัข และมีความ
รักผูกพันกัน ที่ตายด้วยอุบัติเหตุเหมือนกัน
เพราะเคยช่วยกันฆ่าสัตว์ทำกับแกล้มตาม
มาส่งผล
๓๐ มิถุนายน พ.ศ. ๒๕๔๘
๔๒ มะเร็งที่ต้นคอ
โยมย่าของผม ท่านเป็นแม่บ้านและ
เป็นประธานอาสาสมัคร เป็นประธานแม่
บ้านประจำหมู่บ้าน เคยได้รับรางวัลแม่
ดีเด่น ท่านชอบงานสังคมมาก ท่านเป็น
คนโมโหร้าย แต่ใจดี ชอบทำบุญตามประเพณี
ตอนวัยชราป่วยเป็นโรคมะเร็ง เป็นก้อน
เนื้อใหญ่ปูดขึ้นที่ต้นคอ และมีวันหนึ่งท่าน
เดินละเมอมาถึงหน้าบ้าน แล้วก็ลื่นล้มหัว
แตกจนเลือดอาบต้องรีบนำส่งโรงพยาบาล
หลังจากนั้นเพียง ๓ - ๔ วันท่านก็เสียชีวิต
ด้วยความทรมาน ในวัย ๗๓ ปี
บุพกรรมใดที่ทำให้โยมย่ามีชื่อเสียง
เป็นที่ยอมรับของสังคม บุพกรรมใดท่าน
จึงเป็นมะเร็งที่ต้นคอ โยมย่าตายแล้วไปอยู่
ที่ไหน ได้รับบุญอื่นๆ และบุญที่ลูกชายแท้ๆ
ของท่านบวชให้หรือไม่ และมีข้อความอะไร
ฝากบอกไหมครับ
คุณครูไม่ใหญ่
โยมย่ามีชื่อเสียงเป็นที่ยอมรับของสังคม
เพราะบุญที่ท่านทำสาธารณกุศลในปัจจุบัน
ท่านเป็นมะเร็งที่ต้นคอเพราะวจีกรรมทั้งใน
อดีตและปัจจุบันที่ชอบด่าว่า เวลาโกรธขึ้น
มาท่านจะพูดคำหยาบ บวกกับกรรมฆ่าสัตว์
ไว้กิน ไว้ฆ่าขาย และขายให้เขาฆ่า มาส่งผล
ตายแล้วก็ไปเป็นภุมมเทวาสายยักษ์ มี
วิมานปานกลาง มีความสุขสบายพอสมควร
ได้รับบุญที่อุทิศไปให้แล้วก็ทำให้ท่านมีสภาพ
ที่ดีขึ้น สวยขึ้นแต่ยังไม่มากนัก ให้ทำบุญ
อุทิศไปให้ท่านอีกบ่อยๆ ท่านดีใจที่ไม่ได้
ไปอบายและก็อยากได้บุญอีก อยากให้ลูก
หลานทำบุญอุทิศไปให้ท่านมากกว่านี้ เพราะ
ซาบซึ้งเรื่องบาปบุญคุณโทษดีแล้ว
๑๔ พฤศจิกายน พ.ศ. ๒๕๔๘
๔๓ ไฮเปอร์แอคทีฟ
เมื่อปี ๒๕๔๓ ตอนนั้นผมอายุ ๗ ขวบ
ได้บวชเป็นสามเณร รุ่นฉลองมหาธรรมกาย
เจดีย์ ตอนนั่งสมาธิอยู่บนมหาธรรมกายเจดีย์
ผมเห็นภาพองค์พระขนาดใหญ่มากๆ ผมเห็น
จริงๆ หรือเปล่าครับ
ทำไมผมถึงปากจัด และชอบเล่นเกม
มาก จะมีผลกรรมอย่างไร และมีวิธีแก้ไข
อย่างไรครับ ผมเป็นเด็กที่อยู่เฉยๆ ไม่ได้
หมอบอกว่า ผมเป็น “ไฮเปอร์แอคทีฟ” หรือ
เป็นเด็กที่มีพลังส่วนเกินมากไปครับ ต้องกิน
ยาเพื่อรักษาให้ผมซนน้อยลง ชาติที่แล้วผม
เคยเกิดเป็นลิงหรือเปล่าครับ ผมทำกรรม
อะไรมาจึงเป็นโรคแบบนี้ และมีวิธีแก้ไข
อย่างไรครับ
คุณครูไม่ใหญ่
ภาพองค์พระตอนที่ลูกเห็นเมื่ออายุ
๗ ขวบ ตอนบวชเป็นสามเณรนั่งอยู่บนมหา
ธรรมกายเจดีย์นั้น ก็เป็นกุศลนิมิตที่ลูกเห็น
จริงๆ ให้พยายามนั่งให้เห็นอีกและให้ดีกว่า
เดิม จะได้เป็นที่พึ่งที่ระลึกของเรา
ลูกชอบเล่นเกมมาก ก็จะทำให้จิตใจ
ตกต่ำ และเสียเวลาที่จะทำให้ชีวิตเจริญ
รุ่งเรือง เช่น เสียเวลาเรียน แทนที่ลูกจะ
เรียนได้ดีกว่านี้ กลับเสียเวลาที่ไม่ได้นึกถึง
บุญเพราะมัวแต่ไปนึกถึงเกม และเสียเวลา
นั่งสมาธิ
ที่ลูกปากจัดก็จะเป็นวจีกรรม ที่จะ
ทำให้จิตใจฟุ้งซ่านสับสน ไม่เป็นสมาธิ อาจ
ถูกอัด ถูกด่ากลับ ถูกทำร้ายร่างกาย และชื่อ
เสียงก็ไม่ดีด้วย จะฟุ้งกระจายและจะหลง
ตายด้วยคือตั้งใจไปดุสิตบุรีแต่ว่าอาจจะไปอยู่
แถวภุมมเทวา ฟันก็จะไม่สวย ผิวก็จะไม่งาม
เป็นต้น จะแก้ไขอยู่ที่ตัวลูกต้องหักดิบจากสิ่ง
เหล่านั้นอย่างเดียว
ลูกเป็นไฮเปอร์แอคทีฟ ก็เพราะมีเศษ
กรรมสุรานิดหน่อย ที่ดื่มแบบเมาเฮฮา แค่
สนุกสนาน เต้นรำ ฟ้อนรำทั้งคืน คือให้หน้า
มันทึมๆ ตึงๆ หน่อย กรึ่มๆ อย่างนั้นมาส่ง
ผล แต่ไม่ได้เกิดเป็นลิงจ้ะ จะแก้ไขก็ต้องตั้งใจ
รักษาศีล ๕ และรักษาศีล ๘ ทุกวันพระ และ
ละอบายมุขทั้งปวงในชาติปัจจุบัน เป็นต้น
๓๐ มิถุนายน พ.ศ. ๒๕๔๙
๔๔ แผ่เมตตาอย่างไรให้ได้ผล
ลูกเป็นครูอยู่ที่จังหวัดเพชรบูรณ์ วันหนึ่ง
ขณะที่ลูกสอนเด็กนักเรียนชั้น ม.๑ อยู่ๆ ก็
มีผึ้งแตกรังฝูงใหญ่ บินจากทางหน้าต่าง
กำลังเข้ามาในห้องเรียน เด็กนักเรียนตกใจ
ร้องเรียกลูก ลูกจึงบอกว่า “อย่าไปทำร้ายเขา
นะ ให้ทุกคนรวมใจเป็นหนึ่ง แล้วแผ่เมตตา
ให้กับผึ้งที่กำลังแห่กันมานี้” เด็กๆ ทุกคนก็
ทำตาม ปรากฏว่าผึ้งที่กำลังบินเข้ามาทาง
หน้าต่างแล้วนั้น อยู่ๆ ก็หยุดกึกกลางอากาศ
เหมือนติดเบรก หยุดนิ่งสักพักก็บินถอยกลับ
ไปเอง ซึ่งลูกเองก็อัศจรรย์ใจมาก เหตุใด
กระแสเมตตาของลูกและนักเรียนจึงสามารถ
หยุดฝูงผึ้งได้ เหตุใดบางกรณีการแผ่เมตตา
ก็ไม่ประสบผลสำเร็จ มีหลักการแผ่เมตตา
อย่างไรจึงจะสัมฤทธิผลทุกครั้งคะ
คุณครูไม่ใหญ่
กระแสเมตตาจิตของลูกและนักเรียน
ทุกคนสามารถหยุดฝูงผึ้งได้ เพราะวันนั้นใจ
ของลูกและนักเรียนเป็นสมาธิแน่วแน่ ได้ทำ
ร่วมกันเป็นกลุ่ม จึงทำให้มีพลังหมู่ในการแผ่
เมตตาหยุดฝูงผึ้งนั้นได้ ผึ้งได้รับกระแสนั้น
แล้วก็บินกลับไป การแผ่เมตตาจิตจะได้ผล
หรือไม่ ขึ้นอยู่กับปัจจัย ๒ ประการ คือ
๑. ผู้แผ่เมตตาจะต้องมีสมาธิจิตตั้งมั่น
ถ้ามีสมาธิมากก็จะมีพลังมาก ถ้าสมาธิน้อย
ก็จะมีพลังน้อย
๒. ผู้ถูกแผ่ หากมีจิตมากไปด้วยโลภะ
โทสะ โมหะ (โลภ โกรธ หลง) ก็จะทำให้พลัง
ที่แผ่เมตตาที่มีกระแสน้อยกว่า ไม่ได้ผลเต็มที่
แต่ถ้าผู้แผ่เมตตาจิตมีพลังมากกว่า ผู้ถูกแผ่มี
โลภะ โทสะ โมหะ น้อยกว่า อย่างนี้ก็จะได้
ผลมากกว่า
๕ ตุลาคม พ.ศ. ๒๕๔๙
๔๕ นั่งสมาธิแล้วรวย
ทำไมช่วงที่ลูกนั่งสมาธิมาก อุปสรรคจะ
น้อย แต่พอช่วงไหนไม่ได้นั่งสมาธิ อุปสรรค
จะมาก เหตุใดจึงเป็นเช่นนั้น และถ้าลูกนั่ง
สมาธิมากขึ้นกว่าเดิมอีก จะส่งผลให้ธุรกิจ
เจริญขึ้นได้อย่างไร ลูกจะได้ไปแนะนำหมู่
ญาติให้นั่งสมาธิกันเยอะๆ เพื่อชีวิตจะได้
เจริญก้าวหน้าได้ด้วยวิธีการง่ายๆ
คุณครูไม่ใหญ่
ช่วงที่นั่งสมาธิมากก็ทำให้บุญเก่ามี
โอกาสส่งผลได้ง่าย คือ เปิดโอกาสให้บุญเก่า
มาเชื่อมบุญใหม่ได้ง่าย จึงมีอุปสรรคน้อย
สมาธิทำให้เกิดปัญญา ซึ่งจะทำให้เราสามารถ
วินิจฉัยหรือคาดการณ์อะไรต่างๆ ได้ถูกต้อง
จะคิด จะพูด จะทำอะไร เมื่อตั้งอยู่บนฐานของ
ใจที่สบาย ความสำเร็จก็จะเกิดขึ้นง่าย กอปร
กับบุญเก่าและบุญใหม่มารวมส่งผลได้ง่าย
การทำสมาธิก็คือการเปิดโอกาสให้บุญ
เก่ากับบุญใหม่มาเจอกัน แล้วก็ส่งผล
๑๓ เมษายน พ.ศ. ๒๕๔๘
๔๖ การตั้งสัจจอธิษฐาน
การที่ผมสอนคนทำใจให้สงบ แล้วนึก
จินตนาการถึงความสำเร็จที่ต้องการ เป็น
เหมือนกับการอธิษฐานจิตให้ประสบความ
สำเร็จหรือไม่
การอธิษฐานจิตให้บังเกิดผลอย่าง
รวดเร็วนั้นจะต้องอธิษฐานอย่างไร ดังเรื่อง
สุวรรณสามที่ตั้งสัจจอธิษฐาน แล้วสามารถ
ถอนธนูและพิษออกจากร่างกายได้ทันที
การตั้งสัจจะเช่นนี้ มีส่วนช่วยให้คำอธิษฐาน
สัมฤทธิผลรวดเร็วยิ่งขึ้นหรือไม่ ถ้าใช่ จะตั้ง
สัจจอธิษฐานอย่างไรที่จะช่วยให้สำเร็จเร็ว
แรงมากที่สุดครับ
คุณครูไม่ใหญ่
การสอนคนให้ทำจิตให้สงบ แล้วนึก
จินตนาการถึงความสำเร็จที่ต้องการ กับการ
อธิษฐานจิตให้สำเร็จนั้น มันก็คล้ายๆ กัน แต่
ว่าไม่ได้เป็นอธิษฐานบารมี เพราะอธิษฐาน
บารมีนั้นจะต้องสั่งสมบุญเสียก่อน แล้วจึงตั้ง
จิตอธิษฐาน คือ เอาบุญเป็นที่ตั้งของใจ
การอธิษฐานจิตให้ประสบความสำเร็จ
อย่างรวดเร็วนั้น จะต้องระลึกนึกถึงความดี
ที่เป็นจริงอย่างต่อเนื่องไม่เคยขาดเลย เช่น
เข้าวัดมา ๓๐ ปีแล้ว ได้รักษาศีล ๕ ในวัน
ธรรมดา และรักษาศีล ๘ ในวันพระ ไม่เคย
ขาดเลยแม้แต่เพียงวันเดียว เป็นต้น จึงจะเป็น
สัจจบารมีแบบสุวรรณสามได้
๒๕ กรกฎาคม พ.ศ. ๒๕๔๙
๔๗ สปาภายใน
ตั่วเฮียอายุ ๖๒ ปี แต่ทำไมผมไม่หงอก
ฟันไม่หัก หูไม่ตึง สายตาดีมาก อ่านหนังสือ
ไม่ต้องสวมแว่น หน้าตาก็ผ่องใส ไร้ริ้วรอยคะ
คุณครูไม่ใหญ่
ตั่วเฮียเป็นคนมีบุญ ชอบทำทาน รักษา
ศีล เจริญภาวนา ทำจิตให้ผ่องใส ด้วยการ
คิดพูดและทำแต่เรื่องดีๆ มาตั้งแต่ในอดีต
กระทั่งปัจจุบัน อีกทั้งเป็นคนอ่อนน้อมถ่อม
ตน และมีปิยวาจา จึงทำให้ปัจจุบัน แม้อายุ
๖๒ ปี หน้าตาก็ดูผ่องใส ผมไม่หงอก หูไม่ตึง
หน้าเด้ง ไม่มีริ้วรอย
เพราะฉะนั้น สูตรของคนหน้าเด้ง ผม
ไม่หงอก หูไม่ตึง หน้าตาผ่องใส ก็คือ สปา
ภายใน แต่งที่ใจ ใสที่หน้า มีเคล็ดไม่ลับ คือ
ใจต้องคิดแต่เรื่องดีๆ เรื่องบุญกุศล
เรื่องธรรมะ เรื่องพระรัตนตรัย
พูดก็พูดเรื่องดีๆ ให้คนรักกัน ให้คน
เข้าใจเรื่องราวความเป็นจริงของชีวิต ชวนคน
มาสร้างความดี
ทำแต่เรื่องดีๆ คือ ให้ทาน รักษาศีล
เจริญภาวนา
คิดดี พูดดี ทำดี ใจก็ผ่องใส เป็นสปา
ภายใน แต่งที่ใจ ใสที่หน้า

